Pokok Mudah Hidup Yang Sesuai Ditanam Sebagai Pokok Pagaran

Ini 10 Jenis Pokok Mudah Hidup Yang Sesuai Ditanam Sebagai Pagaran

SPESIES SESUAI MUDAH TANAM

Anda boleh memilih untuk menanam tanaman pagaran yang rendah atau yang tinggi bergantung kepada keperluan peribadi anda. Namun secara prinsipnya, tidak semua perkarangan kediaman kita perlu ditonton oleh jiran kerana ada kalanya kita dan mereka memerlukan sedikit privasi.

Terdapat pelbagai spesies pokok renek berbunga pelbagai ketinggian yang menarik sesuai untuk dijadikan pokok pagaran. Namun, pemilihan warna, saiz dan bentuk bunga pokok renek adalah subjektif dan peribadi. Terpulang kepada cita rasa dan keinginan masing-masing. Berikut disenaraikan 10 spesies pokok renek berbunga yang sesuai dijadikan pokok pagaran.

Pokok bunga kertas atau bougainvillea mempunyai bunga berwarna-warni yang berkembang sepanjang tahun. Bunganya nipis kelihatan seperti kertas cukup mempesonakan, melambai seakan sehelai kertas tiap kali dihembus bayu. Ia boleh tumbuh sehingga 3 meter tinggi.

Bunga kertas sering kali digunakan sebagai pokok pagaran. Struktur daunnya yang lebat dapat membentuk hadangan pandangan dari luar laman. Batang pokok bunga ini agak keras, berduri dan bercabang-cabang. Bukan sahaja kerana warna dan rupa bentuknya yang sungguh asyik mata memandang tetapi sifatnya cukup senang dijaga membuatkan bunga kertas begitu popular di segenap kawasan dari kota metropolis sehinggalah ke pedalaman desa.

Bunga kertas mudah untuk dibiakkan iaitu melalui keratan batang yang boleh disemai di dalam beg plastik ataupun pasu. Ia memerlukan cahaya matahari penuh. Elakkan persekitaran yang lembap. Pengudaraan persekitaran yang tidak baik akan menyebabkan penyakit yang disebabkan oleh kulat dan bakteria.

Ixora atau bunga Siantan, juga dikenali sebagai Jejarum. Nama Jejarum diberikan kerana rupa bunga berkenaan sebelum berkembang seakan jarum peniti.

Ixora adalah tumbuhan dalam keluarga Rubiaceae, mempunyai bunga kecil yang mekar segugus antara 2 hingga 9 sentimeter yang biasanya menjadi tanaman hiasan renek dan sederhana, amat sesuai dijadikan sebagai tanaman pagaran dan pemisah sempadan.

Tumbuhan ini biasanya boleh membesar sehingga tiga meter dan bunganya boleh didapati dalam pelbagai warna mengikut spesies pokok dari putih, merah, jingga hingga kekuningan.

Bunga raya, Hibiscus rosa sinensis merupakan bunga kebangsaan kita. Justeru, menanam ratu tumbuhan tropika ini di halaman kediaman kita akan menyerlahkan sifat kebanggaan serta kecintaan kepada negara.

Bunga raya adalah sejenis spesies pokok renek berbunga sama ada merah, merah jambu, putih, kuning atau jingga, berbentuk rimbun menegak dan mempunyai tekstur sederhana kasar. Kebiasaannya, ketinggian pokok bunga raya ialah antara dua hingga tiga meter. Berikutan kecantikan dan keunikan bunganya, dikategorikan sebagai tumbuhan renek tahan lasak dan malar hijau, ia kerap dijadikan pokok pagaran yang popular.

Bunga Melur juga dikenali Bunga Melati atau nama saintifiknya Jasminum sambac terdiri dari pelbagai variasi. Spesies yang paling biasa ditemui adalah tiga jenis utama iaitu duke of tuscany, maid of orleane dan star jasmine.

Melur termasuk tanaman perdu yang batangnya berkayu. Warna bunganya putih dan berbentuk bintang dan berbau wangi. Spesies dengan ketinggian 1.5 meter ini mempunyai daun-daun kecil yang banyak dengan rimbunan bunga mengikut susunan kelopak-kelopak kecil.  Kerana keharuman bunganya dan mekar sepanjang tahun, spesies ini mendapat tempat istimewa dalam kebanyakan kaum di Malaysia. Ia menjadi elemen penting dalam majlis tradisional seperti majlis perkahwinan dan acara keagamaan.

Tanah yang sesuai adalah dari jenis kompos dan mempunyai pengaliran yang baik. Tumbuhan ini membiak secara keratan batang yang matang atau kaedah tut. Pastikan airnya mencukupi untuk pertumbuhan akarnya. Ia juga memerlukan cahaya matahari yang secukupnya untuk tumbesaran dan berbunga.

Spesies ini boleh tumbuh di tempat sejuk atau panas dan ia merupakan tumbuhan yang senang dijaga. Pokok ini boleh mencapai ketinggian 1 hingga 2 meter. Ia membiak melalui keratan batang dan semaiannya boleh dilakukan dengan memilih ranting yang agak tua. Pastikan air mencukupi bagi menggalakkan pertumbuhan akar.

Cempaka telur atau nama saintifiknya Michelia Pumila. Tumbuhan ini mempunyai batang berkayu dan boleh membiak melalui biji benih dan keratan batang. Bunganya berbentuk bulat seperti telur dan mempunyai bau yang amat wangi terutamanya pada waktu malam. Ia boleh mencapai ketinggian antara 1 hingga 2 meter. Tumbuhan ini tidak boleh terlalu terdedah kepada cahaya matahari terus tetapi memerlukan cahaya yang cukup untuk membesar dan berbunga.

Bijinya berwarna hitam dan mempunyai sedikit rasa pahit dan manis dan ia boleh dimakan. Apabila dimakan ia boleh meninggalkan warna hitam pada mulut dan dari sinilah senduduk mendapat nama botaninya melastoma yang bermaksud mulut hitam dalam bahasa Greek. Buahnya menjadi makanan kegemaran burung. Selain  ditanam untuk tujuan perubatan ia juga boleh menjadi tanaman pagaran yang baik.

Gardenia jasminoides atau pokok bunga kembang cina merupakan spesies renek berkayu yang mempunyai ketinggian 2 meter. Daunnya berwarna hijau, berbentuk bulat, ringkas dan terletak dalam susunan berhadapan. Bunganya pula berwarna putih dan berbau wangi. Manakala buahnya berwarna oren dan berbentuk oval dengan ukuran panjang 1.5 inci. Kerana keharuman, bunga ini mempunyai nilai komersil untuk dibuat minyak wangi.

Tabernaemonta coronaria atau pokok susun kelapa merupakan tumbuhan herba renek dengan ketinggian di antara 1 hingga 1.5 meter. Daunnya hijau berkilat dan mempunyai bunga berwarna putih dan berbau harum dengan kelopak bersusun dan agak besar. Daunnya akan mengeluarkan sedikit getah putih jika dipatahkan. Spesies ini boleh dibiakkan melalui kaedah keratan batang atau biji benih.

Pokok janda kaya atau nama botaninya Mussaenda erytrophylla merupakan sejenis pokok renek yang mempunyai kanopi daun yang merimbun dan lebat. Kebiasaannya pokok ini mempunyai dua jenis variasi bunga berbentuk seperti bintang iaitu bunga yang berwarna merah dan yang berwarna putih.

Spesies yang dikatakan berasal dari Filipina dan Ghana ini boleh tumbuh di antara 1.5 hingga 2 meter tinggi dan boleh dibiakkan melalui keratan batang atau tut. Ia sesuai ditanam di kawasan yang menerima cahaya matahari penuh dan bersaliran baik.

Penghargaan/Penulis: Lar. Masri Ismail

Anda peminat dan mempunyai puluhan pokok ros di laman? Melihat ros berkembang mekar adalah antara saat yang paling mengembirakan. Namun si mawar berduri ini memerlukan penjagaan dan penelitian yang banyak untuk mendapatkan hasil yang baik. Ada yang sangup berbelanja mewah untuk keperluan tanaman ros mereka demi mencapai kepuasan tersebut.

Sama ada sedar atau tidak, bahan dari dapur anda juga berpotensi menjadikan ros anda kembang setaman. Tak perlu berbelanja tinggi dan paling penting ia mudah diperolehi. Antara bahan-bahan tersebut adalah seperti berikut:

1. Uncang atau daun teh terpakai
Daun teh mengandungi Tannic acid semula jadi yang digemari oleh ros. Oleh itu, usai guna uncang teh anda jadikan ia sebagai baja di pangkal pohon ros. Selain itu juga, daun teh yang sedang mereput berupaya menjadikan medium tanaman atau tanah lebih poros.

2. Kulit telur
Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja di pangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

3. Kulit pisang
Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

4. Cuka epal
Sama ada cuka epal atau cuka masakan yang berwarna putih mampu merendahkan tahap pH yang terkandung di dalam tanah. Bagi tanaman yang memerlukan keadaan medium acidophilic seperti ros, ia amat membantu untuk mempertingkatkan hasil bunga. Namun perlu diingat, cuka tidak boleh digunakan secara kerap kerana ia mampu menyingkir nutrien yang boleh mengakibatkan masalah kepada tanaman anda.

5. Tulang ikan
Anda tahukan bahawa tulang mempunyai kandungan vitamin dan mineral yang tinggi tidak kira lah ia dari lembu, ayam mahupun ikan? Namun kebanyakan jenis tulang lambat terurai tetapi tidak bagi tulang ikan. Kandungan vitamin dan mineral yang terkandung di dalam tulang ikan amat membantu petumbuhan optimum pokok ros seperti penggunaan kulit telur. Untuk lebih mudah diserap oleh tanaman, anda perlu keringkan dan hancurkan tulang tersebut sebelum ia ditabur sebagai baja.

6. Susu tepung
Susu tepung bukan sekadar sesuai digunakan oleh manusia malah pokok ros. Kandungan kalsium yang tinggi di dalam susu tepung membantu pertumbuhan baik akar dan daun foliar. Kajian turut menunjukkan bahawa pengunaan susu tepung terhadap pokok ros mampu mengurangkan gejala black spots dan powdery mildew. Untuk kesan yang lebih baik, campurkan dua bahagian air dan satu bahagian susu tepung dan jadikan ia sebagai siraman pada pangkal pokok atau semburan foliar.

8. Air rebusan sayur
Selesai merebus sayur, airnya jangan dibuang. Biarkan ia sejuk sepenuhnya dan jadikan sebagai siraman di pangkal pokok kerana ia lebih mudah dan cepat diserap. Air rebusan tersebut mengandungi nutrien yang terbebas ketika proses merebus sayur. Tapi perlu diingat, jangan letak garam atau penambah perasa ke dalam air rebusan kerana ia akan merosakkan tanaman.

9. Baking soda
Baking soda antara bahan yang paling mudah dan murah. Anda boleh gunakan ia untuk merawat masalah black spot dan mildew. Campurkan 1 sudu baking soda bersama beberapa titik cecair pencuci dan 1 liter air untuk dijadikan semburan pada bahagian yang diserang penyakit.

10. Air sabun basuh pingan
Larutan air basuh pinggan tidak lah untuk tujuan membaja. Tapi ia mampu merawat masalah aphids yang kerap dihidapi oleh pokok ros. Semburkan larutan air basuhan pinggan ke kawasan yang dijangkiti. Ia mampu menghilangkan lapisan pelindung pada Aphids dan secara tidak langsung mendedahkan serangga kecil ini kepada ancaman lain.

Mentang-mentang musim menjadi, buah durian pon murah. Jangalah sampai makan macam nak balas dendam. Perlu ingat, durian ada kesan sampingan jika anda makana berlebihan. Berikut, antara perkara yang perlu anda elak ketika makan durian

1. Durian kaya bahan asid amino tryptophan – Bahan ini menenangkan fikiran dan sesuai untuk orang yang ada masalah insomnia (susah tidur).

2. Bahan ORGANOSULFUR (bahan bau) bersifat anti-kanser antioksidan, anti-mikrob, antihipertensi. Durian merupakan satu-satunya buah tropika yang tinggi kandungan organosulfur.

3. Pesakit kencing manis TIDAK boleh makan durian secara BERLEBIHAN kerana kandungan gula yang sangat tinggi.
Ia boleh menyebabkan paras gula menjadi tidak terkawal dan boleh menyebabkan ‘Ketoacidosis’ dan sangat merbahaya.

4. Durian kaya POTASSIUM. Sesiapa yang ada masalah buah pinggang kronik, (End stage renal failure ESRF) dan perlu dialisis tak boleh makan banyak atau baik tidak payah makan langsung!
Kandungan Potasium yang tinggi ini boleh menyebabkan pesakit buah pinggang mendapat sesak nafas, sakit dada dan rentak jantung (ECG) menunjukkan sinus arrest dengan kadar denyutan jantung bawah 40 perminit – Haemodialysis kecemasan perlu dilakukan atau pesakit boleh mati mengejut akibat kegagalan jantung!

5. Kepada pesakit yg mengalami masalah jantung dan sedang mengambil ubat-ubatan sepperti Frusemide dan Slow K juga tidak patut mengambil durian kerana kandungan Potasium yang tinggi dalam durian boleh menyebabkan jantung pesakit berdenyut tidak normal dan boleh menyebabkan mati mengejut!

6. Elak makan durian bersama paracetamol @ alhohol dan minuman bergas seperti coca-cola kerana mungkin boleh sebabkan kesan toksik kepada badan.

Seingat penulis berpuluh tahun yang lepas ketika masih lagi di zaman kanak-kanak, buah nona antara buah kegemaran yang masih lagi tersimpul kemas dalam nostalgia. Masa berjalan seiring usia, buah ini semakin hari semakin pupus daripada penglihatan lantaran kesukaran mendapatkannya di pasaran. Ia bukan lagi sebagaimana mangga atau epal yang mudah didapati di mana-mana dan pada bila-bila masa. Mungkin kanak-kanak zaman sekarang yang seusia dengan penulis dahulu ramai tidak pernah tahu tentang buah nona ini dan bagaimana pula rasanya.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard. Ia dianggap buah paling sedap di dalam genusnya. Buah kebiasaannya dimakan segar, atau digunakan untuk membuat minuman jus atau serbet dan merupakan sumber nutrien yang baik seperti zat besi, kalsium, dan fosforus ( Morton 1987).

Pokok Annona squamosa ini berketinggian di antara 10 hingga 20 kaki (3m-6m) tinggi, dikategorikan sebagai renek separa malar hijau atau pokok teduhan bersaiz kecil, sesuai hidup di kawasan beriklim tropika tanah rendah di seluruh dunia. Antara negara tersebut ialah selatan Mexico, Amerika Selatan dan Tengah, Afrika tropika, Australia, Indonesia, Polynesia, Hawai dan Florida. Selain itu ia dilaporkan telah diperkenalkan oleh Portugis dan Sepanyol pada abad ke-16 di India dan Filipina dan telah ditanam di sana sejak itu.

Spesies pokok ini mampu mengeluarkan bunga dan buah dalam tempoh dua hingga tiga tahun selepas penanamannya. Pengeluaran buahnya pula agak lebat andai taburan hujan mencukupi iaitu sekitar >70 cm atau 27 inci setahun dengan purata berat di antara 100-230 gram serta mempunyai biji yang lonjong. Manakala ia sesuai hidup di kawasan bersaliran baik serta akarnya tidak merebak jauh ke dalam tanah kerana ia mempunyai sistem akar yang pendek. Pokok ini juga hanya memerlukan permukaan tanah yang cetek untuk mencengkam.

Kebiasaannya pokok yang berumur lebih kurang lima tahun boleh menghasilkan sekitar 50 biji buah nona. Manakala pokok yang telah berusia pula jarang mengeluarkan buah melebihi 100 biji setiap pokok.

Sebagaimana tumbuhan yang lain, Annona squamosa juga tidak terkecuali dengan senarai panjang kebaikan yang terkandung di dalam setiap buahnya. Sifat-sifat penawar yang dimiliki andai diamalkan dalam kuantiti bersesuaian akan memberi manfaat kepada manusia untuk tempoh jangka panjang.

Kegunaan dan  Kebaikan Annona Squamosa


Yatie Kamarzaman (Sendayu Tinggi) Kongsi Tip Bina Rumah Atas Tanah ‘Kosong’

Yatie Kamarzaman (Sendayu Tinggi) kongsi tip bina rumah atas tanah ‘kosong.’ Noor Hayati Kamarzaman atau lebih mesra disapa Yatie sedang ‘berdebar-debar’ menantikan kediaman barunya siap terbina. Lokasi rumah baru Yatie terletak di Seksyen 9, Kota Damansara.

Aktif berkongsi aktiviti harian dan produk niaga di media sosial, Yatie tidak hanya dikagumi kerana keupayaannya mengurus empayar perniagaan namun wanita ini juga memiliki cita rasa yang mengkagumkan dalam menghias kediaman.

Daripada perkongsian Yatie di Instagram, rata-rata followers rasa teruja setiap kali anak kepada usahawan ternama Bonda Rozita ini memuat naik foto mahupun video kediaman miliknya yang sedia ada juga kediaman barunya yang masih dalam pembinaan.

Berikut perkongsian terbaru Yatie tentang perkembangan pembinaan rumah barunya yang kini dalam proses perlaksanaan.

“Lagi 10 tahun gambar ni jadi memori untuk Kak Yatie dengan anak-anak. Masa tu meraka dah dewasa pun. Usia Kak Yatie waktu tu dah 50 tahun.

“Sedikit yang Kak Yatie nak share dengan mereka yang planning untuk ada rumah di atas tanah kosong. Maybe korang dah tau, tapi saje share dengan yang lain.”

📌 Sekiranya planning untuk buat ASET, pastikan tanah dibeli di kawasan yang ada value. Dekat dengan fasiliti. Elakkan jenis high rise building (unless plan untuk disewakan) dan tanah pertanian. If memang itu je budget yang ada dan planning untuk rumah persaraan ok je. Sebab, rumah yang kita diami adalah liabiliti selagi belum cash. Kalau revalue untuk refinance in future, semua ini diambil kira untuk memastikan tanah tersebut bernilai atau sebaliknya.

📌 Ambil MLTT atau MRTT semasa apply loan ( ada beza yg dua benda ni ). If anything happen pada owner, rumah atau tanah auto cash. Kalau korang ambil MLTT, kelebihannya ada return waktu maturity nanti. Cuma kena bayar lebih sikit lah. Sbb MLTT ada hibah, saving dan coverage dalam insuran tu.

📌Masa nak beli tanah, minta copy geran. Pastikan bukan geran kongsi dan tiada sekatan. Sebab nanti tak boleh pindah milik. Kan dah susah.

📌 Kalau nak build up rumah atas tanah kosong, hirelah archictect. Mereka akan buat drawing, settle kan dokumen dgn PBT untuk dapatkan semua kelulusan sampai CCC. So bila nak jual rumah atau refinance, semua ni ada value. Baru bank akan nilai aset tu selayaknya.

📌 Hire lawyer sendiri dari awal start proses beli sampai siap buat rumah. Kena ada kontrak official dan due date bila projek akan handover. Agreements antara kita dan architect ( PAM agreement) serta kita dgn main contractor ( tender agreement ) adalah berbeza tau. Kita kena ada back up spy mengelakkan isu tak diingini.

📌 Kalau nak jimat interest dengan loan, kita kena planning untuk bayar cash selepas beberapa tahun. Makesure tanya dulu bank, berapa tahun kita boleh cash kan. Kalau tak, ada penalties. Dan bank tetap akan kira interest seperit 30 tahun berhutang. Sebab tu kena dapatkan info selengkapnya.

Moga perkongsian ini dapat membantu anda yanf bercadang untuk membina sendiri kediaman di atas tanah milik sendiri.

Kicap antara bahan wajib ada di dapur kebanyakkan masyarakat di Malaysia. Nasi panas-panas dimakan bersama telur goreng atau ikan goreng antara makanan yang paling mudah dan pembangkit selera jika ditambah bersama kicap. Tapi, macma mana anda simpan kicap yang telah dibukak atau digunakan?

Jom kita baca penjelasan Ilzanno Sharky di dalam group Makmal Makanan

kicap soya tidak memerlukan penyimpanan di dalam peti ais memandangkan kandungan garam di dalamnya amat tinggi. Kandungan garam yang tinggi ini meningkatkan kepekatannya sehingga ke tahap tiada organisma boleh tumbuh di dalamnya.

Ianya bolehlah kita bandingkan dengan madu, yang juga mempunyai kadar kepekatan yang amat tinggi, cuma, untuk madu, yang meningkatkan kepekatannya adalah kandungan gula iaitu 40% fruktosa dan 30% glukosa (bergantung kepada jenis madu) dan untuk kicap, garam.

Cuma, sekiranya anda tak mahu menyimpan kicap di dalam peti ais, pastikan botol penyimpanannya ditutup rapat kerana apa-apa kandungan luar seperti air (kadar humiditi atau kelembapan udara di dapur di Malaysia ini selalunya tinggi), serangga dan lain-lain berpotensi merosakkannya. Sy pasti korang pernah tengok kalau ada kicap yang berada di tudung penutup kicap tersebut, akan ada macam kulat yang mulai tumbuh.

Hal ini adalah kerana seperti apa yang saya tulis di atas, kadar kelembapan udara adalah tinggi. Penyimpanan di dalam peti ais tidak mengubah rasa mahupun kualiti kicap tersebut, dan untuk lebih selamat, simpan sahajalah di dalam peti ais.Ini disebabkan ada sesetengah jenama kicap boleh berubah struktur rasa apabila terdedah keapda suhu bilik dalam tempoh yang lama

Lama dah saya duk hairan dulu-dulu. Kenapa bila bangun tidur waktu pagi. Sakit kepala. badan lemah, kulit dan tekak jadi kering. Moody dan blurr je.

Ramai orang tutup pintu dan tingkap rapat terutamanya bila tido dalam aircond. Memang syok tido tapi awas kesannya ya

Kondisi ni dikaitkan dengan “Sick Building Syndrome”. Orang kerja pejabat pun boleh dapat masalah sama. Sebenarnya split aircond yang biasa kita guna kat rumah tu memang tak circulate udara masuk keluar dalam bilik tertutup. Air purifier pun cuma bersihkan udara, paras udara masih sama..

Ujikaji oleh syarikat Smart Air Filter ke atas bilik office dijalankan untuk uji paras oksigen dan karbon dioksida. Bilik ditutup rapat diisi padat 7 orang. Keputusannya, oksigen kurang hanya 0.3% saja daripada 21% oksigen di udara. Tapi yang mengejutkan ialah paras karbon dioksida meningkat 0.08% kepada 0.35%. Hampir 3 kali ganda! Perlu kita sedar, karbon dioksida di udara hanya 4% saja. Jadi kesan kepada kesihatan mungkin signifikan.

Karbon dioksida ni boleh rendahkan kognitif dan kesedaran. Tu yang jadi blurr dan moody lama-lama duk berakar dalam office tertutup.

1. Bila tidur dalam bilik aircond, memang tak logik buka tingkap dan pintu luas-luas. Buka aircond untuk sejukkan bilik. Kemudian bila nak tido, buka tingkap dan guna kipas saja. Lepas tengah malam, udara luar biasanya sejukkk.

2.  Jika kena tido dalam aircond juga sampai pagi.. Bukan sikit celahan pintu atau tingkap sudah mencukupi. At least ada lah pengedaran udara.

3. Duk office tertutup dalam sejam sekali pergilah ke tingkap ambik udara. Tarik nafas dalam-dalam, hembus pelan-pelan. Teknik ni mengurangkan stres dan tambahkan oksigen supaya kita jadi segar dan sihat.

Tidur kualiti ni penting. Badan perlu rehat untuk pulih dari stres bekerja seharian. Badan kita juga nak repair mana rosak. Bukak celahan tingkap sikit mungkin cegah daripada penyakit

SHARE supaya family kita AWARE. Penting untuk kualiti tidur anak-anak kita. Insha Allah meningkatkan prestasi kerja kita dan rakan di office kita juga.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.


“Homemade Hand Sanitizer” Paling Mudah Dari Gel Aloe Vera

Ketika dunia dilanda wabak penyakit yang boleh membawa maut, Semua orang sibuk mempersiapkan diri dari dijangkiti. Antara amaran yang dikeluarkan kerajaan bagi mengelak diri dijangkiti wabak yang membawa maut ini adalah dengan memakai penutup mulut dan pastikan tangan perlu sentiasa bersih.

Hal ini menyebabkan topeng muka dan pembersih tangan atau lebih dikenali sebagai hand sanitizer habis di pasaran. Jika anda tidak mempunyai stok hand sanitizer anda sendiri, apa kata anda buat sendiri dengan menggunakan bahan mudah.

RESEPI HAND SANITIZER MUDAH

BAHAN-BAHAN:
2/3 cawan rubbing alcohol
1/3 gel aloe vera asli tanpa aroma
8-10 titik pati minyak lavender (pilihan lain: cengkih, kayumanis atau peppermint)
Mangkuk untuk membancuh
Sudu
Corong kon
botol pam

CARA-CARA:
1. Gaul rata rubbing alcohol bersama gel aloe vera di dalam mangkuk (jika anda inginkan tekstur lebih pekat, tambahkan gel aloe vera
2.Titiskan pati minyak lavender ke dalam bancuhan dan gaul sehingga rata
3. Masukkan bancuhan ke dalam botol pam menggunakan corong kon dan ia siap untuk digunakan

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.

Berjimat, memang itu yang kita perlu lakukan di zaman ekonomi yang tidak stabil ni. Bukan sahaja berjimat pada keperluan, kehendak juga perlu di kawal. Selagi boleh jimast, kita usahakan.

Ni lagi salah satu cara untuk berjimat yang di kongsikan oleh شهيد شهداء Sabun pencuci pinggan ni memang lah tak mahal mana. Tapi kalau boleh berjimat apa salah nya kan. Dari 800ml, شهيد شهداء berjaya menghasilkan 5 liter pencuci pinggan

Katakan 1 liter sabun tahan guna sebulan, 5 liter tahan 5 bulan… ok tak?

Saya seronok sangat sebab buihnya tetap banyak walaupun kuantitinya dah digandakan. Maklumlah saya suka main buih masa basuh pinggan mangkuk periuk bagai..

Mudah je..

Hanya 5 liter air + 800ml sabun (tak kira jenama apa pun, saya guna sunlight) + Garam pakej kecil (anggaran secawan).. Gaul dalam baldi atau bekas besar yang sesuai.. Siap…!

Nak gandakan 400ml je? Boleh, saya pun guna botol sabun sunlight yang 400ml tu je. Dapatlah 2400ml… Hanya kecilkan nisbah asal di atas (nak mudah faham bahagi 2 je sukatan atas tu)..

Refill guna bekas yang sesuai tau, lagi bagus guna semula botol sabun pinggan yang memang dah habis tu.. Kalau selain tu, tulis caption kat bekas tu ‘ni sabun pinggan ye

Guna seperti biasa. Tak cuba tak tahu.. Saya dah cuba

InsyaAllah kesannya tetap sama sabun asal walaupun dah agak cair dari kepekatan asal. Yang penting bagi saya banyak buih dan barang basuhan pun bersih tanpa minyak..
Selamat mencuba untuk lebih jimat….

INFO TAMBAHAN

Cara gandakan ni bukan standard piawaian untuk perusahaan jual sabun patuhi kerana mereka banyak gunakan bahan-bahan yang perlu diambil perhatian.

Jadi, cara ni hanya untuk kegunaan sendiri bagi mereka yang benar² inginkan lebih penjimatan..

Ya, mungkin bagi sesetengah orang apalah sangat RM2 RM3 untuk sabun apalagi RM5? Tapi tidak semua orang rasa itu nilai kecil apalagi mereka yang selalu mengorek tabung untuk beli bahan dapur lain……

Perasan tak, pada barang elektrik ada pelekat yng berbintang 5 tu? Masih ramai tak tahu tujuan pelekat tersebut. Ia sebenarnya adalah salah satu sistem yang dikeluarkan oleh Suruhanjaya Tenaga bagi mengukur kecekapan penggunaan tenaga elektrik.

Suruhanjaya Tenaga (ST) merupakan badan yang bertanggungjawab dalam membangunkan dan mengawal selia program pelabelan cekap tenaga.Program pelabelan cekap tenaga ini bertujuan untuk menggalakkan industri menghasilkan barang elektronik yang menjimatkan tenaga.

Jika sesebuah syarikat menggunakan pelekat tersebut pada produk mereka, ini menunjukkan ia adalah produk yang telah melalui pelbagai ujian yang telah ditetapkan oleh kerajaan. Dari segi persaingan pula, produk mereka lebih diyakini.

Label cekap tenaga ini bertujuan memberi maklumat yang lebih terperinci dalam membantu pengguna membuat pilihan terhadap barang elektrik yang cekap tenaga. Secara tidak langsung, ia dapat mengurangkan kos penggunaan elektrik di kediaman anda.

Produk yang tertera pelekat dengan 5 bintang penuh bermakna ia adalah barang jimat tenaga. Namun, sebaliknya bagi yang mendapat bintang kurang dari 5. Sebaiknya, elak beli produk elektrik yang jumlah bintang nya bawah 3.

Kebiasaannya, produk yang menggunakan sistem ini adalah seperti kipas, peti sejuk, penghawa dingin dan mesin basuh. Oleh it, anda perlu bijak memilih


Tip Bersihkan Kipas Angin Guna Garam Atau Pasir, Tanpa Perlu Nak ‘Bongkar-bongkar’

Kipas angin boleh dibersihkan dengan garam atau pasir tanpa perlu ‘membongkar’ bilah-bilahnya. Debu-debu dan habuk biasanya akan melekat pada bahagian bilah-bilah kipas angin atau di bahagian penutup kepala kipas angin.

Keadaan ini berlaku kerana banyak debu yang melekat. Untuk membersihkan kipas angin biasanya kita perlu ‘membongkar’ bahagian-bahagian tertentu. Tentu ia sangat merumitkan selain memerlukan waktu untuk menyudahkan kerja-kerja pembersihan.

Bagi mereka yang sibuk, tentulah tiada masa untuk berbuat demikian. Sebenarnya untuk membersihkan kipas angin, anda tidak perlu bersusah payah membuka bahagian-bahagian tertentu pada kipas angin.

BERSIHKAN DENGAN MENGGUNAKAN ‘BLOWER’

Jika anda memiliki blower, anda boleh menggunakannya untuk membersihkan kipas angin. Caranya mudah sahaja. Bawa kipas angin yang berdebu ke luar ruangan lalu tutup dengan plastik hitam. Kemudian gunakan blower untuk ‘menjatuhkan’ debu daripada bilah-bilah dan bahagian luar kipas angin. Namun cara ini juga memiliki kekurangan. Cara ini tidak akan berfungsi jika debu sudah terlalu tebal.

MENGGUNAKAN PASIR ATAU GARAM

Mungkin anda belum familiar mendengarnya, tapi garam atau pasir boleh digunakan untuk membersihkan kipas. Cara yang satu ini juga sangat sesuai untuk membersihkan debu dan kotoran yang melekat pada bilah-bilah kipas angin termasuk kipas angin jenis kotak.

Langkah pertama yang perlu dilakukan ialah dengan mengambil kertas surat khabar atau kertas mahjong. Kemudian letakkan kipas di atasnya. Kipas boleh dihalakan ke bahagian atas atau pun bawah. Setelah itu, tuangkan pasir bersih dan kering atau garam dari atas. Pasir atau garam kemudian akan melewati bilah-bilah kipas. Debu-debu yang melekat pada bilah kipas akan jatuh ke kertas.

MENGGUNAKAN PEMBERSIH YANG MENGANDUNGI NATRIUM HIPOKLORIT (PELUNTUR)

Cara membersihkan kipas angin tanpa membongkar selanjutnya adalah dengan menggunakan pembersih yang mengandungi natrium hipoklorit (peluntur). Bawa kipas angin ke luar rumah. Tutup di bahagian motor kipas angin dengan plastik. Masukkan natrium hipoklorit (peluntur) ke dalam bekas penyembur. Semburkan pada bilah-bilah kipas dan biarkan selama beberapa minit di bawah sinar matahari. Setelah kipas angin benar-benar kering di bawah sinar matahari, gunakan ‘water jet’  jika ada untuk mencuci kipas angin. Jika tiada ‘water jet’ boleh siram dengan air secara berhati-hati. Biarkan kipas angin di luar rumah di bawah sinar matahari terbuka sehingga kipas angin benar-benar kering.

BERSIHKAN DENGAN PENYEDUT HABUK MINI MUDAH ALIH

Cara terakhir yang boleh dipraktikkan ialah dengan menggunakan penyedut habuk mudah alih. Kebiasaannya penyedut habuk jenis ini menggunakan kuasa bateri. Baterinya pula perlu di cas untuk terus menggunakannya. Apa yang perlu anda lakukan ialah dengan  membawa kipas angin ke tempat terbuka. Kemudian, gunakan penyedut habuk mini mudah alih di bahagian dalam kipas terutama bahagian bilah. Akhiri dengan sedutan habuk di bahagian luar kipas.

Kita banyak membaca perkongsian di media sosial tentang pelbagai gangguan daripada makhluk halus yang menimpa mereka yang memasuki rumah baharu atau sewa. Kedua-duanya mempunyai persamaan iaitu sebuah penempatan yang sudah lama ditinggalkan tanpa penghuni. Oleh itu, bila manusia tidak mendiami rumah tersebut, maka jadilah ianya rumah kepada pelbagai makhluk halus dan sepertimana kita, apabila datang ke tempat baru, orang yang tinggal sekian lama tidak selesa bila ada orang lain yang datang dan menganggu ketenteraman ‘beliau’.

Amalan ini penting kerana kita tidak tahu siapakah pemilik sebelum ini dan apakah yang telah ditinggalkan olehnya kerana sudah banyak kes apabila disiasat, banyak yang diganggu kerana tuan asalnya meninggalkan ‘belaan’ tanpa tuan baharu dan membuatkan pemilik rumah yang baru terkejut tanpa ada apa-apa pengetahuan tentang keadaan sebanar rumah tersebut.

Untuk itu, IMPIANA terpanggil untuk berkongsikan dengan orang ramai tentang bagaimana menghindari kediaman baharu anda daripada gangguan makhluk halus menurut kaca mata islam.

1) Azan di dalam rumah

Apabila anda pertama kali masuk ke rumah baharu atau sewa, mulakan dengan bacaan bismillah dan masuk dengan kaki kanan. Selepas itu, azan di setiap penjuru rumah. Jika anda mendiami rumah dua tingkat, azan juga disebelah atas sepertimana anda lakukan di ruangan bawah rumah. Tujuannya adalah untuk menghalau makhluk halus atau Jin yang suka tinggal di rumah yang tidak berpenghuni.

2) Bersihkan rumah

Ketika ini rumah anda masih lagi dalam keadaan yang tidak bersih dan tidak ketahui siapakah yang pernah tinggal dalam rumah tersebut, Oleh itu, dalam tuntutan islam agar umatnya sentiasa dalam keadaan bersih kerana syaitan tidak menyukai manusia yang bersih, maka bersihkan rumah anda secara fizikal iaitu mencuci setiap sudut bebas dari habuk dan kekotoran.

3) Membaca Surah Al-Baqarah

Selepas selesai azan dan mencuci rumah, ambil sedikit masa untuk membaca Surah Al-Baqarah. Surah ini dikenali sebagai surah yang terpanjang dalam Al-Quran tetapi ianya amat mujarab dalam menghalau syaitan yang membelenggu rumah sekian lamanya. Selain itu, sebagai penganut agama islam, kita sepatutnya menyinari rumah kita dengan ayat suci Al-Quran. Memang tugas seharian banyak mengambil masa kita tetapi ketahuilah ia hanyalah ujian dari yang Maha Esa untuk hambanya yang taat.

4) Lazimi bacaan Surah Al-Fatihah, Surah Yassin dan Surah Al-Ikhlas untuk 7 hari 7 malam

7 hari pertama anda masuk ke rumah adalah 7 hari yang penting untuk kesejahteraan anda sekeluarga. Oleh itu, anda dinasihatkan untuk mengulangi bacaan Surah Al-Fatihah, Surah Yassin dan Surah Al-Ikhlas selama 7 hari 7 malam untuk memastikan rumah anda bebas daripada gangguan makhluk halus. Selain itu, pastikan sediakan air untuk dijadikan air Yassin sebagai pelindung rumah.

5) ‘Pagar’ rumah dengan cara yang betul

Banyak kita dengar penghuni rumah diganggu makhluk halus sebab tidak dipagar seluruh kawasan rumah dengan cara yang tidak menurut ajaran islam kerana menurut ajarat khurafat dan jauh menyimpang dari islam. Cara yang betul adalah dengan merenjis sekeliling rumah air yang sudah dibacakan ayat suci Al-Quran iaitu surah Yassin.

6) Anjurkan kenduri kesyukuran mengikut kemampuan

Setelah segalanya selesai, sudah tiba masa untuk kita mengenali jiran tetangga yang mendiami kawasan rumah kerana menurut hadis Rasulullah SAW riwayat Abu Daud, maksudnya : “Empat puluh buah rumah tetap sebagai jiran tetangga”. Jadi dalam usaha untuk kita mengenali jiran, adalah molek jika anda menganjurkan sedikit jamuan serta kenduri kesyukuran mengikut kemampuan anda. Salah satu caranya adalah dengan menjemput melalui pengumuman di surau kariah tempat tinggal kerana setiap taman atau blok pangsapuri pasti ada sebuah surah.

6 tips ini jika diamalkan inshAllah rumah anda akan bebas daripada segala malapetaka dan gangguan yang tidak diingini kerana sudah fitrah manusia untuk tidak nampak makhluk halus yang selalu menganggu-gugat amalan kita dalam menjadi umat islam yang penuh tawaduk dan istiqamah kepada Allah SWT.

Balkoni, Sering Diabaikan Pemilik Yang Kadang Kala Rasa Tiada Fungsi. Balkoni, Ruang Kecil Yang Diabaikan Pemilik. Kediaman bertingkat sememangnya bertuah mempunyai balkoni . Apatah  lagi yang berhadapannya itu pemandangan indah baik kota metropolitan, gunung ganang, lebuh raya atau apa sahaja. Ruangnya juga pelbagai. Ada yang sederhana besar ada juga yang cukup seadanya dan ada juga yang bertuah mempunyai balkoni besar yang cukup selesa.

Sayangnya fungsi ruang ini sudah kian mati. Dari tempat mengambil angin, menyendiri atau bercucuk tanam mahu pun kenyit-kenyit mata dengan anak dara blok hadapan, ruang ini lebih dilihat menjadi stor tempat kita meletakkan segala benda buruk untuk tontonan umum. Mungkin bukan semua pemilik balkoni begitu tetapi ada yang kurang pintar memanfaatkan ruang ini.

Menjemur kain? Itu tidak hairan kerana desakan ruang yang ada namun boleh kita serikan ruang itu dengan pelbagai usaha. Daripada gantungan pokok-pokok berbunga, orkid misalnya ke pokok daun hiasan yang hisar segar. Tidak perlu rimbunan yang keterlaluan.Ada juga yang menyatakan balkoni sekadar sisa ruang yang tidak perlu diberi tumpuan kerana jarang sekali ke sana. Sudahnya ruang tambahan ini dilupakan.

Cicak yang merupakan sejenis haiwan reptilia berdarah sejuk dan bertelur. Reptilia ini mampu memanjat dinding yang tegak dan licin seperti cermin. Kajian yang dilakukan oleh pakar sains mendapati bahawa telapak kaki cicak mempunyai rerambut halus yang mewujudkan daya lekatan pada tahap nano. Cicak juga mempunyai keupayaan untuk memutuskan ekornya apabila diancam. Dengan itu, musuhnya akan terperanjat ketika ekornya mengeliat-geliat sementara cicak melarikan diri. (Wikipedia)

Dirumah, cicak dianggap binatang yang kotor dan mengganggu ketenteraman keluarga. Jadi bagi membantu menyelesaikan masalah ini, Puan Hani Mynis ada membuat satu perkongsian yang amat berguna buat kita semua. Jom kita semak.

Pengurusan cicak di kediaman

Hani tahu ramai yang tunggu hani post pasal pengurusan cicak kat rumah ni. Hani anti kat cicak ni bukan lah sebab semata-mata sebab geli dengan cicak tapi najis nya yg merata-rata tu mengotorkan dan susah nak dibersihkan bila dah kering

Punyalah hani anti (dan geli ) dengan cicak, ha hambik satu post hani buat khas utk dia haha

Sebelum hani kongsi macam mana nak elak atau taknak cicak masuk rumah ni, jom kita berkenalan dengan cicak ni dulu. Kita dah kenal dia baru kita boleh “hapus”kan dia hehe

Biodata cicak

Makanan cicak : binatang/serangga kecil seperti semut, nyamuk, lalat, kumbang, unggas, labah-labah kecil.

Pemangsa cicak : burung

Habitat cicak : Tempat yang hangat (disebabkan sekarang ni kan musim hujan sebab tu banyak cicak masuk rumah, dorang sejuk kat luar tu ), belakang almari, belakang tv, sekitar peti ais, sekitar lampu, belakang bingkai gambar dan cermin.

Kesukaan : persekitaran yang kotor, tempat yang berbau hapak seperti timbunan kertas terutamanya surat khabar, timbunan kasut, timbunan baju

Kebencian : bau yang tengik seperti bau bawang merah, bawang putih, tembakau, cuka, ubat gegat

10 cara nak elakkan cicak berkampung kat rumah kita

1.Hilangkan bekalan makanan cicak kat rumah kita , iaitu kita uruskan dulu masalah nyamuk dan semut yang banyak kat rumah. Gunakan racun semut (yang jual sepeket rm1 tu sangat berkesan) dan hapuskan tempat pembiakan nyamuk. Bila bekalan makanan dia takda kat rumah kita automatik cicak akan berkurang atau takda lansung. Hani gunakan cara ni juga yang menyebabkan kat rumah hani susah nak jumpa cicak

2. disebabkan cicak takut kat burung, bela burung kat rumah! Eh eh haha takyah sampai cmtu sekali memadai sediakan jejak burung seolah2 ada burung kat rumah kita dgn cara :

3. Disebabkan cicak suka lepak belakang almari dan bingkai cermin dan dinding, semasa susun atur perabot jangan rapatkan perabot kat dinding. Jarakkan dalam 10 cm dari dinding. Kalau kat rumah banyak cicak, kurangkan perhiasan sangkut2 mcm bingkai cermin dan gambar.

4. Jaga kebersihan rumah, pastikan tong sampah bertutup. Sebab bila sampah dan sisa makanan tarik perhatian lalat, automatik cicak pun datang ramai2 panggil geng dia sbb banyak makanan dia kat rumah tu haha

5. Elakkan suka melonggok barang samada kain-kain, kertas dan kasut. Kitar semula surat khabar lama. Re-organise semua barang supaya teratur dan berada di “rumah” dan tempat khas utk setiap barang2.

6. Letakkan beberapa ulas bawang putih atau hirisan bawang merah dalam kabinet. Tapi ini kena berhati-hati sebab perlu ditukar selang 3 hari. Kang membusuk lain pulak jadinya.

7. letak ubat gegat dalam kabinet atau laci. Tapi laci/kabinet berisi makanan tak digalakkan.

8. lap permukaan meja makan/ kaunter kabinet dengan semburan campuran cuka (diy surface cleaner, resepi kat caption gambar) utk elakkan cicak melintas atas meja makan kita

RESIPI DIY SURFACE CLEANER

250ml air biasa (air paip)
50ml cuka (cuka murah2 je cuka sintetik pn ok)
3 sudu plastik dish soap (hn guna Joy)
1 sudu plastik dettol

9. guna pelekat perangkap lalat. Boleh beli di Eco. Tampalkan di sebelah peti ais atau belakang tv, bingkai cermin atau gambar. Cicak akan melekat kat atas pelekat tu dan kita boleh buang bila dah ada beberapa cicak melekat. Tak digalakkan utk org penggeli cicak mcm hani hahaha hani x berani buat ni

10. bela kucing sbb kucing boleh tolong tangkap cicak, bukan setakat cicak kadang2 sumpah2 pun dorang boleh “hadiahkan” kat tuan dia

So pilihlah cara yg mana satu yg nak diguna utk singkirkan cicak kat rumah.

Semoga bermanfaat.


Wujudnya Bunga Berwarna Hitam Di Dunia Ini, Cantik Pula Tu. Bunga ini mempunyai elemen estetika yang tersendiri, walaupun secara realitinya tiada bunga yang mempunyai warna gelap asli. Kebiasaannya, bunga yang digelar ‘bunga hitam’ ialah yang mempunyai rona-rona gelap kehitaman seperti ungu, merah atau coklat. Rona hitam menjadi simbolik kepada kuasa, keanggunan, perpisahan dan ucapan selamat tinggal. Maka, tidak hairanlah sejak dahulu lagi, bunga ini sering menjadi buruan pencinta flora kerana sifatnya yang eksotik. Peredaran masa dan kemajuan sains dan teknologi pula menjadi pemangkin kepada pelbagai jenis hibrid bunga yang hampir berwarna gelap.

Bunga yang berasal dari benua Afrika Selatan ini mendapat jolokan ‘calla’ yang bermaksud      cantik dalam bahasa Greek. Rona maroon dan ungu gelap yang dimiliki calla lily ini       menjadikannya hampir kelihatan seperti warna gelap. Kewujudannya yang nadir berbanding varian berwarna putih menjadikan spesis ini amat dihargai oleh pencinta bunga.

Bunga tulip hitam ialah spesis bunga hibrid yang memiliki campuran warna ungu, merah wain   atau merah baldu yang hampir kepada hitam. Tulip hitam terbahagi kepada dua kategori iaitu         spesis dan taman. Antara jenis tulip hitam yang banyak ditanam ialah Queen of the Night, Paul Scherer, Ebony Queen, Nearly Black dan Black Parrot.

Varian hollyhock ini pernah dinyatakan pada 1629 dan ditanam di taman-taman di Monticello oleh Thomas Jefferson. Spesis tradisional ini sememangnya memukau dengan rona hampir gelap dengan sedikit bayangan merah.

Bunga petunia ‘hitam’ pertama di dunia ini berjaya dibiakkan oleh Ball FlowerPlant hasil      kajian selama empat tahun. Seperti kebanyakan bunga ‘hitam’, ia sebenarnya berwarna ungu gelap yang hampir menyerupai hitam. Lebih dikenali sebagai ‘Black Velvet’, spesis ini mempunyai kelopak yang bertekstur seakan baldu.

Hibrid ‘midnight mystique’ ialah bunga hyacinth hitam yang pertama diperkenalkan pada    tahun 2005, selepas ujian benih selama 16 tahun oleh pakar daripada Thompson and Morgan. Spesis hibrid ini menghasilkan bunga berwarna ungu gelap yang sangat harum.

Siput, tak kira lah apa jenis pun dia yang menjadikan tanah sebagai habitat merupakan ancaman kepada tanaman terutamanya yang jenis sayur. Tah bila masa dia buat kerja, tiba-tiba ada bahagian daun dah kokak dimakan siput. Aduh luluhnya lah hati. kalau makan sikit-sikit tak apa lagi. ni habis tebok sana, tebok sini. Tanaman rosak begitu shaja.  Selalu yang jadi mangsa anak-anak pokok. dah macam-macam cara dibuat. Sekejap je hilangnya. Masuk musim baru, eehh dia datang lagi.

Jadi, apa yang boleh anda lakukan?

1. Kutip satu-satu dan musnahkan secara serentak. Selalu yang admin buat, bakar dalam unggun api. Tengah api menyala-nyala tu, campakkan sahaja. Nanti abu tu boleh ambil dan jadi baja balik. Kalau tak nak buat pembakaran terbuka, Ambil sebiji batu yang besar, hempapkan sampai lumat.

2. Epsom salt pon boleh membantu membanteras dan mencegah siput. Selain membaja, garam tersebut juga menyebabkan siput kecil yang macam rupa siput sedut lenyap secara beransur-ansur. Siput kecil tak makan umpan racun siput yang butirnya kasar dan agak sukar nak hapuskan, jadi cara ini lebih mudah, berkesan dan selamat.

3. Siput mempunyai mukus/lendir. Ada rakan kebun yang cadang letakkan pasir di sekeliling kawasan tanaman ataupun buat ‘pagar’ bagi mengganggu pergerakan siput.

4. Selain pasir, anda boleh gunakan kulit telur yang telah ditumbuk halus. Sementara melindungi tanaman dari serangan siput, ia juga membekalkan kalsium untuk pertumbuhan tanaman.

5. Taburkan serbuk kayu atau serbuk gergaji di sekeliling tanaman. Ia akan mengganggu kelancaran perjalanan cik put.

6. Taburkan abu daripada pembakaran sampah di sekeliling tanaman. Ia juga membantu meningkatkan pH tanah. Malah teksturnya tidak digemari siput.

7. Selain gunakan abu yang anda bakar sendiri tu, boleh juga guna arang sedia yang boleh didapati di kedai runcit. Tapi pilih yang tak terlalu keras. Nanti, anda huncurkan arang tersebut menjadi serbuk taburkan pada pangkal atau batas tanaman.

8. Cara paling mudah untuk memerangkap siput adalah dengan menggunakan tepung jagung. Masukkan satu atau dua sudu tepung jagung ke dalam bekas atau piring yang mudah dimasuki siput dan letak di kawasan sasaran. Tepung jagung berkesan membunuh siput kerana akan mengembang dalam tubuhnya. Untuk memikat siput datang ke jerat, letakkan makanan yang digemari siput babi seperti kobis.

9. Buat penghadang siput daripada memasuki kawasan tananam. Anda boleh gunakan lidi pencungkil gigi tu, susun rapat-rapat. kalau anak pokok yang masih kecil, buat rumah hijau mini dari botol.

Namun, dalam banyak-banyak kaedah dari 1 hingga 9, No. 10 ni paling digemari. Cara penyediaan amat mudah dan cepat. bukan sekecil-kecil siput yang akan terperangkap, kalau ada masalah lintah bulan pun ini adalah kaedah terbaik.

10. Campurkan air bersama yis dan gula. Nisbah dia tak kesah, ikut sesedap rasa. Letak air bancuhan tadi di dalam bekas berhampiran tanaman. esok pagi, anda tengok hasilnya. Biasa kaedah ini digunakan pekebun luar negara tapi diganti dengan air beralkohol. Tapi campuran gula dan yis ni pon result dia sama.

Walaupun kaedah dan petua ini bukanlah 100 peratus dapat membasmi siput, sekurang-kurangnya dapat mengatasi secara berperingkat. Ia perlu dibuat secara berkala atau kerap. Selamat mencuba.

Salad antara sayuran yang di katergorikan sebagai cerewet. Terlebih siram, pokok mati. Terlebih panas pokok cepat layu pula. Tapi, ada jenis salad yang tahan lasak. Namun, ramai yang lebih gemar menanam salad dengan menggunkan sistem tanaman hidroponik kerana ia lebih mudah dikawal dan tidak khuatir jika ia kekurangan siraman.

Tuaian salad merah, sedap buat ulam cicah budu. Rasa manis. Saya kongsi cara mudah tanam salad:

Bahan-bahan:

Hidropot/pasu
Sabut/cocopeat
Peatmoss holland
Baja thai plant/baja AB
Biji benih salad

Cara-cara:
1. Sediakan bekas hidropot

2. Masukkan sabut dalam hidropot atau pasu
3. Bancuhkan baja AB mengikut langkah yang terdapat pada label produk.
4. Basahkan sabut di dalam pasu dengan air baja yang telah dibancuhkan tadi
5. Taburkan biji benih salda ke atas sabut yang telah dibasahkan tadi.
6. Taburkan satu lapisan nipis peatmoss holland di atas biji benih salad
7. Semburkan peatmoss tadi dengan larutan air baja. Bagi lembap-lembap sahaja
8. Isikan juga air di dalam bekas hidropot
9. Letakkan pasu di kawasan redup tapi mempunyai sedikit cahaya. pantau medium sepanjang proses semaian. Jika medium kering, sembur lagi air baja supaya lembap.
10. Apabila biji benih mula bercambah, dedahkan sedikit pada cahaya dan sentiasa pantau kelembaapn medium tanaman sementara ia matang

Resepi buat baja cecair ni saya belajar dari kaedah JADAM dari Korea.

So far ni baja utama yang saya pakai kerap disamping sekali sekala letak baja tinja kambing.
Hasil dia Alhamdulillah sangat subur. Dengan izin Allah swt. Kos dia hampir RM0. Hanya kos beli tong tu je, kalau pakai tong sedia ada, kira zero cost la ni.

1. Air hujan (Kalau takda, air paip boleh tapi biarkan dalam 3 4 hari dulu sebelum buat baja ni.)
2. Leaf mold.
– Pergi cari memana pokok besar yang bawah pokok tu banyak daun kering gugur, lagi tebal daun kering terkumpul situ, lagi bagus.
– Cari satu spot, tolak daun2 kering tu ke tepi. Akan nampak ada 1st layer tanah yang warna gelap kehitaman.
– Ambil lah dalam dua genggam tanah gelap tu, itulah namanya Leaf Mold.
3. Rumput liar yang ada sekitar rumah atau mana-mana, kalau mesin, rumput tu jangan buang. (Apa jenis rumput liar pun takpa.)

1. Ambil satu tong, tong ni terpulang lah janji ada penutup. Tong cat besar pun boleh. Tapi kalau kita nak pakai lama, pergi kedai hardware dan tanya ada tak tong terpakai warna biru ni. Saya beli dalam RM45 rasanya hari tu.
2. Penuhkan 2/3 dari tong tu dengan rumput liar tadi. Padatkan ke dalam tong tu.
3. Penuhkan tong tu dengan air hujan tadi sampai penuh ke atas dan tutup semua rumput liar tu.
4. Masukkan dua genggam Leaf Mold tadi dalam tong, biar tanah tu tenggelam dalam air tu.
5. Tutup dan biarkan at least 2 minggu dalam tong tu.
6. Lepas 2 minggu, boleh start pakai. Lagi lama peram, baja ni akan lagi kaw. Nak peram setahun pun takda masalah.

Awal-awal lepas peram, air baja ni memang busuk macam bau lepas banjir, tapi makin lama, bau dia akan makin kurang.

1. Ratio penggunaan dia adalah 1:100.
Maksudnya, setiap 1000 ml air, letak 10 ml je air baja ni. Kacau sebati.
– Boleh siram je kat apa-apa pokok seminggu sekali.
– Nak spray secara foliar kat daun pun boleh, tapi tapis lah dulu air baja tu sebab supaya spray tak tersumbat.
Kalau rasa 1:100 tak cukup padu, boleh pekatkan lagi hingga 1:50 (1000 ml air, 20 ml air baja).
Tapi mula dengan 1:100 dulu. Baru up kalau perlu.

Kalau baja ni nak habis dan nak tambah, just tambah lagi segenggam leaf mold dalam tong sama tu, penuhkan semula rumput liar dan air hujan tu. Tu je.

Kos nak buat baja ni rasanya kat tong tu je, lain-lain semua barang dari sekeliling je.
Bayangkan dengan baja sepenuh tong biru besar tu, pakai pula berapa ML je setiap kali pakai dan pokok memang subur insyaAllah, berapa lama dapat jimat kos baja?

Semoga bermanfaat. Semua kredit resepi baja ni (Jadam Liquid Fertilizer) ditujukan kepada pengasas JADAM dari Korea


Samsung POWERstick PRO Kemas Rumah Dalam Masa Singkat

Disini munculnya peranan Samsung yang sentiasa ke hadapan dalam memastikan rumah kita berada dalam keadaan baik dan memudahkan segala tugasan. Segala kekotoran tersebut dengan mudahnya diurus dengan menggunakan mesin hampagas POWERstick PRO yang diperkenalkan oleh Samsung Smart Living.

Ia diperkenalkan dalam program Masak-masak with Samsung Smart Living yang turut menampilkan Finalis Masterchef Malaysia 2012, Brian Chen pada 23 Oktober 2018 di Pusat Latihan Samsung, Mutiara Damansara. Beliau bersama wakil media yang hadir  untuk menunjukkan bagaimana membersihkan semula ruangan dapur yang berkecah selepas memasak menggunakan bahan-bahan jenis serbuk seperti habuk roti, lada hitam kering dan pelbagai lagi.

POWERstick PRO dikuasakan oleh motor Samsung digital inverter yang berupaya berpusing selaju 5000rpm dan mobilitinya yang tiada bandingan untuk membantu anda membersihkan segala kekotoran tanpa mengira jenis permukaan dalam rumah. Kadar sedutannya berupaya mencecah sehingga 150W untuk memerangkap apa jua habuk dan kekotoran.

Antara tarikan lain adalah kehebatannya yang memastikan pengguna untuk tidak perlu membongkok dengan teknologi Flex Handle 50sehingga menyakitkan tulang belakang. Anda hanya perlu menekan butang pelepas untuk membuatkan peranti ini boleh masuk jauh ke bawah katil dan menyedut habuk di bawahnya.

Selalunya selepas menggunakan vacuum, untuk membuang segala habuk yang tersimpan, anda perlu membuka dan goncangnya sehingga keluar semua habuk. Teknologi EZClean Dustbin memastikan anda tidak penat selepas habis mengemas, dengan sekali tekan sahaja anda sudah berjaya mengeluarkan segala kekotoran yang tersimpan di dalamnya terus ke dalam tong sampah.

Setelah beberapa tahun cawangan kedai jubin beroperasi di Johor, jenama jubin terkenal Niro Ceramic Creative Lab Sdn Bhd berhasrat untuk mengembangkan lagi pasaran jubin di seluruh Malaysia terutamanya di negeri Sabah dan Sarawak.

Pengarah urusan jenama kumpulan Niro Ceramic, Encik Ian Kok berkata sehingga kini Creative Lab sudah mempunyai sebanyak 40 cawangan kedai di sekitar kawasan Lembah Klang.

Maklumnya lagi, setelah cawangan kedai di Johor beroperasi, jualan pasaran jubin jenama Creative Lab dilihat sangat memberangsangkan dan memberikan impak yang sangat positif kepada jenama jubin berkenaan.

“Kini, Creative Lab sudah mempunyai 40 cawangan jualan di seluruh Semenanjung Malaysia dan kebanyakan berada di sekitar kawasan Lembah Klang. Selain itu, buat masa ini pasaran di negeri Johor juga sangat memberangsangkan.

“Bagi pasaran di negeri Johor sangat menarik dan sangat berdaya saing untuk Creative Lab selepas beberapa tahun operasi perniagaan dijalankan.

“Selain itu, Creative Lab juga turut ada cawangan di negeri Pulau Pinang dan sekarang kami memang ada perancangan untuk membuka cawangan baru di negeri Perak.”

Katanya lagi, pihak Niro Ceramic Sdn Bhd selaku pengedar jubin jenama Creative Lab sememangnya mempunyai perancangan untuk mengembangkan lagi pasaran jubin jenama tersebut di Sabah dan Sarawak.

“Buat masa ini, kami mahu memberi tumpuan kepada cawangan kedai sekitar kawasan Lembah Klang dan Johor.

“Sudah semestinya kami mahu kembangkan lagi jualan pasaran di seluruh Malaysia, tetapi buat masa ini kami mahu memberi fokus kepada pasaran di Semenanjung Malaysia dahulu terutamanya cawangan kedai sekitar kawasan Lembah Klang dan Johor.

Jenama barangan elektronik antarabangsa, Xiaomi kini telah mengeluarkan sebuah model televisyen terbaharu dengan skrin bersaiz 100”, iaitu Xiaomi Redmi MAX TV 100”.

Selain direka sebagai sebuah televisyen skrin bersaiz gergasi, ia juga merupakan ’SmartTV’ yang dilengkapi dengan fungsi dam teknologi terkini seperti ‘AndroidTV’.

Manakala, skrin televisyen ini juga menggunakan paparan skrin LCD dengan resolusi 4K HDR dijamin akan memberikan visual yang lebih terang dan jelas.

Bukan itu sahaja, Xiaomi Redmi Max TV ini didatangkan dengan empat pembesar suara ditambah dengan Dolby dan DTS decoding.

Jadi tunggu apa lagi, cepat-cepat dapatkan Xiaomi Redmi MAX TV selagi stok masih ada! Ada televisyen seperti ini di rumah, baru puas hati ketika menonton!

Sumber: Facebook Pen Hitam

Berlalu sudah zaman pandemik. Kini kita beralih pula ke era endemik Covid-19. Peluang diberi, menyaksikan kerancankkan semula ekonomi dari semua sudut, gaya, budaya dan cerita. Turut merancakkan lagi warna-warnai kebangkitan endemik adalah KL International Art Exhibition 2022 yang dilancarkan pada 20hb Mei 2022 bertempat di KL City Art Gallery.

KL International Art Exhibition 2022 menggalas tema “New Horizon” sebagai salah satu semangat buat artis untuk bangkit selepas pandemik. Pameran membariskan artis-artis terkenal bukan sahaja di dalam malah luar negara. Antaranya, Syed Thajudeen, Suzlee Ibrahim, Rafiee Ghani, Ismadi sallehudin, poojitha Menon, Kalicharan Gupta dan ramai lagi.

Majlis pelancaran telah di hadiri oleh Duta-duta dari pelbagai negara termasuk Filipina, Romania, Belgium dan pelbagai lagi. Pameran bakal berlangsung mulai 20hb-31hb Mei 2022 di KL City Art Gallery dan semua peminat dan pengumpul seni dijemput hadir


Tanam Kesum Guna Tapis Dan Besen, Tak Perlu Siram Pun Menjadi

Kesum antara tanam yang paling mudah dibiakkan melalui keratan batang. Namun, masih ramai yang gagal. Faizul Ejoe berkongsi cara tanaman atau pembiakkan daun kesum menggunakan kaedah hidroponik dari tapis dan besen sahaja. Dan hasilnya memang menjadi.


Begini Cara Simpan Daun Kunyit Yang Betul, Kekal Segar Sehingga 3 Minggu!

Beli daun kunyit di kedai sampai seikat tetapi yang digunakan hanya sedikit. Sekadar penambah rasa dan penaik aroma. Jadi apa nak buat dengan lebihan daun kunyit tadi? Jika simpan dalam peti sejuk pun, pasti akan layu dan kering.

Daun kunyit dah 3 minggu. Daun kesum dah 6 hari. Fresh lagi. First time cuba cara ni. Adik yang ajar. Katanya ini cara mak simpan sayur berdaun. Terbukti kekal kesegarannya.

Biasanya daun kunyit, 3 minggu dah kuning dan layu. Daun kesum lagi tak payah kata. Sehari dua dah layu.

Nak tau cara tengok gambar :

1.Lapik kitchen towel (kertas tisu) dalam bekas. Nak guna kain pun boleh.

2.Basahkan kitchen towels tu. Biar dia lembap.

3. Macam tu. Tak banjir. Sekadar lembap je.

4. Masukkan daun kesum & kunyit. Kalau nak guna untuk simpan pudina pun boleh.

5. Tutup atas daun tu dengan kitchen towel lembap juga. Lepas tutup bekas. Masukkanlah dalam peti sejuk. Tak lag asyik membazir je bila beli tak guna.

Ini dia hasil setelah lama simpan. Daun kunyit 3 minggu. Daun kesum 6 hari. Surprise juga masa buka bekas tadi.

Dalam kita kerja seharian dan melayan kerenah anak-anak, pasti 1,2 di antara kita yang stress atau migrain dibuatnya . Tekanan kerja dan persekitaran…

Tip Dekorasi Kurangkan Stress

Mungkin ada yang tidak tahu tapi hakikatnya, ramai di antara kita yang struggle untuk dapatkan tidur yang nyenyak dan selesa hingga pagi. Cuba 5 petua mudah untuk dapatkan lena yang berkualiti.

Tidur yang baik dan cukup adalah 6-8 jam. Jika kurang daripada jam ini, pasti hari esok anda akan kepenatan dan prestasi kerja anda akan berkurangan berikutan tidak dapat rehat yang mencukupi.

Jadi, bagi membantu anda mendapatkan tidur yang baik secukupnya, IMPIANA sediakan panduan mudah yang boleh anda ikut. Jom semak!

Elakkan minum kafein

Bermula daripada pukul 6 petang hingga waktu tidur. Elakkan daripada minuman berkafein. Ini kerana ia akan meransang otak anda dan kafein tersebut boleh kekal dalam badan anda hingga 12 jam. Bayangkan sebab terlalu banyak minuman kopi dan teh, lena anda akan terganggu.

Pastikan tilam anda bebas pepijat

Jika anda mengesan kehadiran pepijat di atas tilam, solusi terbaik adalah untuk buang sahaja tilam itu. Ini kerana pepijat mampu hidup sehingga 6-18 bulan dan mampu bertelur dengan banyak dan mengambil masa 6-10 hari untuk menetas. Selain itu, jika pepijat sudah ada di bilik tidur anda, risiko untuk mereka merebak ke bilik lain adalah tinggi.

Antara simptom pepijat adalah apabila anda bangun pagi dan terdapat kesan merah dan kegatalan pada kulit badan.

Cucian berkualiti di cadar katil

Jika anda menggunakan cadar kain kapas, elakkan membasuh dengan basuhan kering. Lebih molek dibasuh dengan pelembut pakaian. Lagi wangi, lagi bagus. Malam anda pasti lebih lena dan selesa.

Pilih saiz tilam yang betul

Jika tubuh badan anda bersaiz besar, adalah molek untuk membeli tilam yang berukuran 76×80 atau dikenali sebagai king size. Ia juga sesuai untuk mereka yang berkongsi tempat tidur bersama anak yang masih dalam peringkat membesar dan tidur lasak. Jika anda rasa ia mahal, anda boleh cari tilam saiz queen dengan ukuran 60×80. Ia juga sesuai untuk pasangan yang baharu berkahwin dan masih belum mempunyai anak.

Jangan makan di atas katil

Sisa makanan yang tumpah diatas katil pastinya menjadi buruan pelbagai serangga perosak seperti lipas, semut dan pelbagai lagi. Itu juga boleh mencerminkan tahap kebersihan tempat tidur anda. Jika tempat tidur kotor, bagaimana nak dapat tidur yangberkualiti? Jadi, lebih baik elakkan makan atas katil..

Agama Islam telah mengatur dan menetapkan panduan buat umatnya dengan lengkap dalam segala aspek bukan sahaja dalam hal-hal ibadah malah merangkumi perkara yang melibatkan kehidupan seharian manusia termasuklah perkara yang berkaitan dengan posisi dan susun atur bangunan atau rumah. Mungkin ada segelintir individu yang beranggapan hal ini remeh dan tidak perlu diambil pusing tetapi pada hakikatnya, ciri-ciri kediaman yang sempurna mengikut panduan agama Islam akan memberikan anda kehidupan yang lebih harmoni dan bahagia.

Sebuah rumah yang bercirikan Islamik hendaklah bersesuaian dan mengikuti kriteria yang tidak bertentangan dengan nilai-nilai ajaran Islam. Sebaiknya, sebelum membina sesebuah kediaman itu, kita hayati dan fahami bagaimana seharusnya susun atur dan binaan yang berteraskan panduan Islam bagi menjamin keselesaan dan kesejahteraan rumah yang bakal didiami. Jadi mari ikuti checklist ini bagi menambah info dan semoga mendapat manfaat buat semua pembaca IMPIANA.

Memiliki ruang yang mencukupi
Sebuah rumah tidak perlu bersaiz terlalu besar tetapi tidak pula terlalu kecil sehingga tidak memenuhi keperluan penghuninya. Rumah yang baik adalah sebuah rumah yang menyediakan ruang secukupnya mengukut bilangan ahli keluarga dan paling tidak, dilengkapi ruang yang cukup untuk menjalani ibadah dengan selesa.

Mempunyai ruang transisi
Apa yang dimaksudkan dengan transisi adalah sebuah ruang atau koridor. Menurut ajaran Islam, sebuah rumah yang bagus susun aturnya ialah rumah yang mempunyai ruang penghubung antara pintu masuk dengan ruang utama di dalam rumah. Hal ini adalah bagi memastikan apabila tetamu masuk melalui pintu utama, penghuni yangyang be di dalam tidak tertedah dan rasa terganggu.

Menjaga privasi
Sebuah rumah muslim hendaklah memiliki pembahagian ruang yang dapat melindungi privasi penghuninya.
Sebagai contoh, bilik tidur utama milik ibu bapa yang dipisahkan daripada bilik tidur anak-anaknya dan anggota keluarga yang lain. Dan begitu juga bilik tidur anak lelaki yang diasingkan daripada bilik tidur anak perempuan.
Selain itu ruang dapur juga sebaiknya diletakkan pada bahagian belakang rumah dan ruang tamu diletakkan penghadang bagi melindungi aurat ahli keluarga dan wanita.

Tidak keterlaluan
Sebagai seorang muslim sudah tentu kita tahu yang perbuatan bermegah-megah atau menunjuk-nunjuk adalah sifat yang dikeji. Jadi amatlah tidak molek jika hal ini tidak diterapkan ketika membina dan menyusun atur kediaman. Kesederhanaan adalah kunci buat rumah yang selesa dan bertepatan dengan ciri-ciri muslim.

Bersih dan terjaga
Kebersihan adalah sebahagian daripada iman oleh sebab itu, rumah seorang muslim hendaklah sentiasa dalam keadaan bersih, kemas dan teratur terutamanya di kawasan melakukan ibadat.


(VIDEO) 5 Teknik Mudah Hasilkan Corak Pada Dinding Hanya Menggunkan Cat, Tapi Hasil Cantik Seperti “Wallpaper”

Kebiasaanya, kalau nak nampak dinding kediaman menjadi satu dekor yang lebih menarik pemilik lebih cenderung memilih wallpaper. Di pasaran pula,terdapat pelbagai jenis dan corak wallpaper seperti yang jenis 3D dan sebaginya. Namun, harganya boleh tahan bocor poket juga. kalau sekeping harganya dah beratus, kalau satu dinding berapa pula lah harganya. Betul tak? seperti contoh wainscotting, harganya yang dikenakan kontraktor pun agak mahal. selain menggunkan wainscoting, anda boleh ubah ia menjadi painscoting iaitu dengan menggunkan cat membentuk bingkai seperti wainscoting

Selain itu juga, terdapat pelbagai rekaan yang boleh anda hasilkan hanya dengan menggunkan cat. Kebiasaanya, kesan-kesan rekaan cat ini sesuai di gunkan pada featurewall. walaupun hanya mneggunkan bahan-bahan yang murah dan mudah, hasil rekaan yang dihasilakn kelihatan lebih bernilai dan menarik. Berikut 5 teknik penghasilan corak pada dinding dengan hanya menggunkan cat dan bahan-bahan mudah dapat

Unusual ways to paint your walls. ? bit.ly/2HK40mf

Buat sendiri lantai simen cara mudah dan murah, tak payah upah tukang. Sebenarnya tak susah mana pun hendak buat lantai simen asalkan anda ada kerajinan untuk melakukannya sendiri.

Barang-barang yang diperlukan juga tidak banyak. Lebih berbaloi buat sendiri jika lantai simen yang ingin dibuat itu terhad keluasannya. Kalau upah tukang, tentu upahnya boleh tahan juga bukan. Jadi eloklah buat sendiri sahaja.

TIP MELAPIS LANTAI KONKRIT BATU MUDAH (TANPA BESI)

Saja nak berkongsi tip konkrit simen mudah, tidak sakit pinggang dan ringan. Ini adalah layer konkrit kasar.

Ratio konkrit:

✓1 beg simen
✓2½ wheelbarrow Pasir
✓1 wheelbarrow Batu

LANGKAH DEMI LANGKAH:

1. Letak je atas bukit pasir.

2. Pecahkan beg simen.

3. Cedok pindah ke sebelah..cedok bahagian bawah agar mudah simen dan pasir bercampur cepat.

4. Pindah sekali lagi, cedok bawah.

5. Apabila sudah sekata, buatlah kawah.

6. Tabur batu di tebing kawah.

7. Isi air sampai hampir limpah kawah dan biarkan 10 minit untuk resapan.

8. Anda akan rasa tebing itu sangat lembut. Sangat mudah dan ringan. Tarik dan ratakan sahaja sambil tarik. Akan rata dengan sendiri.

9. Ratakanlah dengan senduk/trowel simen. Pastikan air tidak bertakung. Siap!

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Peti sejuk adalah salah satu perkakas yang wajib ada di setiap kediaman. Sama ada di kawasan dapur atau ruang makan mahupun di dalam bilik tidur, peti sejuk yang berfungsi dengan baik merupakan nikmat bagi setiap pemilik. Alat ini dapat memastikan bahan masakan mentah sentiasa fresh dan tahan lama.

Bahan yang diperlukan  :

Langkah-langkahnya :

#1 Semburkan air sabun pada permukaan tray yang telah dibawa keluar dari peti sejuk

#2 Ambil pelekat cermin dan ukur mengikut saiz tray sebelum ditampal

#3 Lap permukaan tray yang telah ditampal pelekat menggunakan kain bersih

#4 Lakukan step yang sama pada kesemua tray dari peti sejuk anda

#5 Pasangkan semula tray pada tempat sepatutnya

DAH SIAP!

Selamat Mencuba semua!

Saja nak share saya buat DIY meja makan.. asal meja nie owner lama punya. Sebab masih kukuh dan elok rasa sayang plak nak buang. Jadi saya transform bagi nampak baru

Cat kaki meja dengan lebihan cat cinding

Balut dengan wallpaper marbel

Lapik dengan PVC table cloth


7 Tip Mudah Tanam Buah Strawberi Tanah Rendah Menjadi Dan Sedap

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Dapur. Semua orang ada dapur bukan? Siapa je yang tidak ada dapur sebab dapur inilah tempat untuk kita memasak. Bila tak ada dapur, kita akan tak memasak. Bila tak memasak, kita akan tak makan. Bila tak makan, kita akan lapar. Bila lapar, kita merana dan jatuh sakit. Bila jatuh sakit, Innalillah. Hahahaha. Hari ini, saya akan menceritakan tentang dapur. Dapur ataupun dalam English dipanggil stove ini, ada dua jenis pada zaman sekarang, iaitu, dapur gas dan dapur elektrik. Tapi, apa perbezaannya? Mari saya ceritakan apa perbezaannya.

Baiklah, kita mulakan dengan penggunaan haba dan tahap memanasnya. Apa yang saya lihat sekarang ini adalah kecekapan memasak dalam perbezaan dapur gas dan elektrik ini. Menurut kajian yang saya baca, dapur elektrik mampu memberikan haba kepada makanan sebanyak 90% manakala dapur gas dapat memberi sehingga 55% sahaja haba. Jadi, menggunakan dapur elektrik adalah lebih berguna dan berfungsi sekiranya anda ingin memasak makanan yang banyak dalam masa yang cepat.

Selain dari itu, kos penggunaan juga ada perbandingannya. Apabila bercerita tentang kos pula, sudah tentu, mana-mana produk yang baik akan mahal. Untuk menggunakan dapur aruhan, anda mesti membeli dan mendapatkan mangkuk jenis aruhan, periuk dan juga kuali untuk menggalakkan penghantaran elektromagnet dengan lebih cekap. Dari apa yang saya tahu, Penggunaan dapur elektrik ini boleh disifatkan sebagai susah payah kerana ia tidak sesuai untuk memasak makanan dalam kuantiti yang sedikit kerana dapur elektrik tidak dapat mengesan kuali kecil yang diletakkan di atasnya. Malahan, ia tidak memerlukan penggunaan periuk tertentu, tidak seperti dapur gas standard, dan kawalan penggunaannya lebih terbuka.

Jadi dengan itu, selesailah sudah saya menceritakan tentang perbezaan dapur gas dan dapur elektrik. Jikalau anda, anda memilih yang mana? Itu semua ditangan anda.

Anda memiliki kediaman kecil? Itu bukan penghalang kerana masih ada cara ringkas dan mudah bagi menghias kediaman anda. Ia bukan sahaja murah bahkan membantu anda berjimat cermat. Apa yang penting adalah anda rajin memastikan ruang yang sekecil itu kekal tersusun bersih dan kemas.

1. Susun Atur Perabot

Pastikan susunan perabot anda tidak mengganggu lalu lintas di kawasan sempit ini. Ini bermakna elakkan perabot berbucu tajam dan juga mudah pecah seperti kaca jarang di tengah-tengah ruang yang ada. Benar, adakala tata atur nampak menarik di pandangan tetapi kita juga kena pastikan elemen praktikal. Ini penting apatah lagi sekiranya anda mempunyai anak kecil dan berbadan besar.

2. Saiz perabot perlu di ambil kira

Saiz perabot sangat penting dalam memastikan ruang kediaman kita tidak sesak dengan segala macam perabot. Jangan terlalu ghairah memilih perabot yang agak dempak dan bilangan yang banyak. Jika menghias ruang tamu, cukup dengan sofa dua tempat duduk sebagai sofa utama, sepasang cup sofa yang comel, bangku kiub atau bangku panjang sebagai pilihan lain.

3. Design perabot yang menarik

Lupakan sahaja jika anda mahukan kerusi sattee klasik yang hebat rekaannya. Apatah lagi pembuatannya yang agak besar, berat dan mengambil banyak ruang.. Pilihlah perabot yang lebih ringkas, sleek dan mesra ruang. Kini terdapat banyak rekaan perabot moden kontemporari atau moden klasik yang menarik rekaan dan material yang digunakan. Malah rangka yang lebih halus serta tahan juga merupakan pilihan yang sesuai dengan kediaman kecil.

4. Warna yang WOW!

Benar, warna adakala sangat peribadi di kalangan kita. Rona yang berbeza boleh membawa kepuasan yang berbeza kepada tuan rumah yang berbeza. Tetapi secara amnya, untuk ruang kecil, anda boleh memilih rona terang atau pastel yang menyejuk pandang . Pada masa yang sama suasana ruang juga lebih luas sesuai untuk kita melepas pandang. Elakkan memilih rona kayu atau rona bumi yang agak gelap seperti perang, coklat tua, hijau gelap dan lain-lain. Ini hanya akan menjadikan anda lebih resah dan tidak keruan.

5. Penggunaan Cermin

Cermin besar merupakan aspek penting dalam membantu anda mendapatkan ilusi ruang yang lebih luas. Biar pun ia sekadar ilusi tetapi ia membantu anda agar tidak merasakan rasa sesak atau tidak selesa. Ilusi juga mampu membantu kita untuk touch up dan sebagainya di ruang utama. Jadi ia boleh bertindak sebagai ruang serba guna. Malah cermin ini juga boleh dijadikan perhiasan utama di dinding ruang utama.

6.Samar warna dan bentuk

Adakala kita agak ghairah dalam menghias kediaman. Ruang yang kecil itu dihias dengan kertas dinding corak klasik yang sarat dan ronanya pula agak’berat’ seperti kelabu, coklat malah biru gelap. Malah kita juga mewarnakan dindig dan pintu kamar dengan rona kontra. Pilihan kontra boleh anda lakukan tetapi memerlukan teknik yang sangat tepat dan sentuhannya juga mestilah tidak keterlaluan. Selalunya bagi menyelamatkan keadaan, cat pintu kamar anda sama dengan dinding ruang kediaman anda. Ia menjadikan ruang lebih luas dan tidak mengganggu pandangan.

TIP : Jika boleh anda hias ruang yang ada dengan rona harmoni dan senada agar ia tidak terlalu kontra dan mengganggu fokus mata. Ia boleh dlakukan pada pemilihan kemasan lembut, aksesori dan bunga hiasan.

7. Kemasan Lantai

Kemasan lantai Selain daripada memilih jubin berwarna cerah, jika anda mendiami pangsapuri kecil, kemasan lantai kayu, lamina atau permaidani dilihat lebih sesuai. Adakala ruang kecil kita tidak memerlukan perabot yang banyak. Cukup hanya duduk di lantai ala Jepun dan bin bag yang selesa.

8. Kemasan dinding

Tidak salah jika anda memilih kertas dinding selain daripada cat. Namun usah terlalu ghairah memilih corak sarat dan terlalu kompleks. Anda juga boleh memilih pelekat grafik yang kini menjadi aliran malah jika berani boleh memilih kertas dinding bercorak pemandangan luas saujana mana memandang. Namun awas, perhatikan kelompok warna yang mendominasi gambar pemandangan tersebut. Ia juga memain peranan dalam membangkitkan mood pada ruang.

9. Pilihan Fabrik Seperti Langsir

Keliru dengan fabrik yang paling sesuai dengan kediaman anda? Seeloknya pilihlah langsir telus pandang yang ringan dan tidak nampak berat. Malah fabrik polos bertekstur juga dilihat sangat menarik dalam menjadikan ruang nampak tidak terlalu sesak dengan segala bagai corak dan warna.

10. Penstoran

Curi ruang untuk penstoran. Cuba bina kabinet bina dalam penuh sehingga ke siling pada ruang tamu boleh menempatkan hampir 50% barang keperluan anda. Kabinet televisyen yang maksima sehingga siling ini juga memudahkan anda mencari segala keperluan harian. Jika anda berani bolehlah memilih rekaan seperti ilusi sebuah dinding atau cermin muka.

Namanya lada tapi tidak pedas. Itulah Lada Benggala atau capsicum. Buahnya besar dan ada pelbagai variasi dan warna. Ada hijau, merah, kuning, oren, ungu, coklat dan ada juga hitam.

Sayuran ini rendah kalori dan tidak mengandungi lemak serta banyak vitamin dan mineral. Lada ini dikatakan berasal dari Mexico dan Amerika Tengah.

Lada ini banyak ditanam di negara bersuhu panas dan ianya dijadikan sebagai rempah, sayuran dan ubatan.

Lada Benggala mengandungi antioksidan dan zat fito anti keradangan. Zat fito ini termasuklah flavonoid dan asid hydroxycinnamic. Terdapat juga karotenoid seperti alpha-karotena, beta-karotena, cryptoxanthin, lutein dan zeaxanthin.

Lada Benggala juga bersifat antibakteria, anti karsinogenik, analgesic dan antidiabetik yang dapat mengurangkan kadar kolesterol dalam tubuh.

Kaya dengan sumber vitamin A, C, B6, B1, B2, B3, B5, E, serat, folat, kalium, vitamin K, mangan dan magnesium.

KHASIAT LADA BENGGALA

1. Mengurangkan tahap kolestrol

Bahan utama yang mengawal kepedasan dalam lada Benggala dikenali sebagai capsaicin. Capsaicin ini memiliki sifat-sifat antibakteria, anti karsinogenik, analgesic dan anti diabetik.

Lada Benggala dikatakan mampu membantu merendahkan tekanan darah dan memecahkan pembinaan kolestrol.

Ciri-ciri pemanasan dalam lada Benggala mampu membantu merawat masalah peredaran yang kurang baik pada kaki dan tangan.

Ia juga mampu mengurangkan tahap kolestrol LDL buat mereka yang obes. Capsaicin juga mampu meningkatkan kadar metabolik tanpa menaikkan tekanan darah dan kadar denyut jantung sekali gus membantu dalam mengurangkan berat badan.

2. Merangsang peredaran darah

Warna merah lada adalah disebabkan kandungan vitamin A yang tinggi. Lada Benggala telah digunakan sebagai mangkin untuk herba-herba lain.

Vitamin C dalam lada Benggala mampu membantu penyerapan zat besi sekali gus mencegah anemia. Unsur kolagen juga terkandung dalam lada Benggala.

Justeru itu, Lada Benggala mampu merangsang peredaran dan mempertingkatkan aliran darah.

3. Melegakan kesakitan ulser

Lada Benggala juga mampu membantu sistem pencernaan bagi melegakan keradangan usus, merangsang perlindungan membran mukus pada perut dan melegakan kesakitan yang disebabkan oleh ulser.

4. Baik untuk penglihatan

Kaya dengan vitamin C dan mampu membantu mencegah rabun di waktu malam. Kehadiran karotenoid dalam lada Benggala mampu merendahkan risiko kemerosotan makula dan membantu mengekalkan penglihatan yang sihat.

5. Mencegah kekurangan zat besi

Vitamin C dalam lada Benggala dikatakan mampu membantu penyerapan zat besi. Ini akan mencegah kekurangan besi dan anemia.

6. Mencantikkan kulit wajah

Pengambilan lada Benggala mampu membantu menghasilkan kolagen, satu bahan yang bertanggungjawab dalam kulit sihat dan anjal.

Antioksidan dan fitokimia dalam lada Benggala juga dapat membantu kulit kekal muda.

Semoga info ini memberi manfaat pada kita semua.

SUMBER : ELLY AZIZ


(VIDEO) Cara Mudah Dan Betul Ganti Socket Dinding Rosak

Socket di rumah, bila dah mula longgar atau tak berfungsi seharusnya perlu diganti segera. Tapi masalahnya, nak panggil ornag ganti ada yang chas mahal walhal kosnya tak sampai RM 20 berghantung kepada jenis soket.  Adakalanya, jika terlebih beban socket boleh terbakar dan rosak. Nak ganti pun tak boleh sebarangan cara, ada wayar-wayarnya perlu diposisikan pada bahagian tertentu. Kalau silap, boleh menyebabkan masalah lain pula.

Ada juga yang mahir pasang atau ganti socket. Tapi, bila dah jarang buat, boleh jadi lupa. Jadi, apa kata kite tengok video cara ganti socket dinding yang disediakan:

Kita pasti teringin nak hiaskan bilik air cantik-cantik. Tetapi niat terhenti apabila memikirkan saiz bilik air yang kecil. Terasa buntu dan mati kutu. Sebenarnya saiz bilik air bukanlah masalah jika ada kemampuan kewangan untuk membina sesuatu yang WOW di dalam sebuah bilik yang kecil. Malah ia juga praktikal mengikut keperluan kita.

Seperti bilik air milik Fatin Amierah Zabri ini, dia telah melakukan sendiri ‘makeover’ terhadap bilik airnya. Fatin berkongsi tip dan langkah bagaimana dia melakukan ubah wajah bilik air yang kelihatan biasa ini kepada yang lebih cantik.

OH BILIK TERMENUNGKU

Percaya atau tidak semuanya pemilik buat sendiri , kecuali lantai .

Dahulunya tandas ini kelihatan biasa dan kini warna hitam putih dan lebih menarilk. Macam mana nak buat?

DINDING

Untuk dinding, anda perlu pergi ke kedai yang membekal cat khas untuk tiles. Pemilik menggunakan cat jenis NIPPON EPOXY. Untuk bilik air ini pemilik memilih dua jenis warna.

BORDER

Pembahagian dinding seperti corak yang telah digunakan ia merupakan wallpaper jenis kalis air. Ia sangat sesuai untuk bilik air. Kos perbelanjaan hanya RM25 utnuk 10 meter.

RAK SHAMPOO

Pemilik belinya secara online sahaja. Search shampoo rack. Mesti keluar. Dan drill sendiri . Anggaran kos RM40

CERMIN & KABINET SINKI

Pergi kedai barangan toilet cari yang dah siap set seperti ini. Lebih jimat . Satu set RM399 . Drill sendiri .

POKOK BUNGA Kaison , ikea, ssf semua ada yg jenis ini . Setiap satu tidak sampai RM20 .

LANTAI

Untuk proses ubah suai lantai, pemilik dapatkan perkhidmatan daripada yang pakar. Pemilik hanya memberi idea reka bentuk yang diinginkan dan serahkan kepada yang mahir. Kos yang dikeluarkan RM950 .

Akhir sekali tukar lampu bulb tu kepada warna warm light . So nampak effect mewah sikit .

Okay… Itu je yang mampu .Setakat nak ubah penampilan tandas ala-ala hotel, anda tidak perlu berhabisan sehingga 5-6 ribu untuk tukar tiles . Setakat mana boleh jimat, kita jimat .

Sumber: Fatin Amierah Zabri

Mudahnya kalau tahu cara nak cuci sendiri Aircond di rumah tak perlu upah orang lagi. Aircond atau penyaman udara tiba-tiba tak sejuk. Selain berpunca daripada kehabisan gas, ia jua disebabkan oleh kotoran atau habuk yang dah tepu pada bahagian penyaring (filter) atau kipas outdoor unit.

Kebiasaannya, ramai yang ambil keputusan untuk memanggil orang untuk selenggarakan. Lepas tu kena bayar mahal-mahal. Ramai jugak yang mengeluh situasi ni terutamanya apabila di tengah bulan. Jadi tak pasang lah aircond sampai tunggu gaji baru panggil orang service.

Sebenarnya anda boleh je service sendiri unit aircond tu. Mula-mula cuba cuci dulu unit aircond. Ia tak memerlukan peralatan yang rumit. Hanya masa dan tenaga sahaja diperlukan. Lepas dah cuci itu pun masih tak berapa sejuk, itu maksudnya dah habis gas. Barulah tambah gasnya.

Macam mana nak cuci aircond?

Cara Cuci Aircond Di rumah

1) Filter

Buka penutup depan indoor unit dan keluar filter yang macam jaring dalam tu. Filter ni kena sentiasa dibersihkan sekurang-kurangnya 1 bulan sekali.

Basuh dengan sabun serbuk kemudian sental dengan berus plastik (jangan guna berus sabut). Lepas itu,  bilas dengan air paip. Jemur sehingga kering.

2) Indoor Condenser Coil

Sementara tunggu filter tu kering, vacuum pada condenser coil dan lubang yang ada pada cover indoor unit tu kasi buang habuk dia. Kalau ada habuk yang degil sangat melekat tak nak keluar pada condenser coil tu cara dia senang sahaja. Ambil spray masukkan air paip sembur sikit bagi lembap. Sebelum tu off kan suis aircond dan cabut plug, cover tempat-tempat elektronik board dengan plastik.

Kemudian ambil berus gigi yang sudah tidak digunakan atau berus kiwi kasut ataupun berus cat, sapu perlahan-lahan pada condenser. Tapi hati-hati jangan sampai mencederakan `sirip aluminium’ pula (yang macam bentuk sikat tu). Cuci sampai puas hati.

3) Blower Fan

Blower fan ini kalau habuk tebal melekat dekat badan dia, angin akan menjadi perlahan sebab itu akan rasa udara sejuk yang keluar tu macam tak sampai. Cara nak cuci blower fan ini tak perlu susah hanya guna kaedah vacuum dan gosok dengan berus gigi atau berus cat. Jangan spray dengan air takut nanti habuk melekat susah nak vacuum.

4) Outdoor Compressor Coil

Yang ini pun kena cuci jugak. Cuba jenguk di bahagian sirip kompressor itu, kalau habuk dah tebal sampai tak nampak coil dalam maknanya memang dah kena sental. Cara dia sama seperti cuci indoor condenser coil.

Tembak je dengan air tapi kalau tak boleh juga terpaksa buka cover outdoor tu kemudian sental dengan berus plastik dan cuci dengan serbuk sabun.

Selepas itu dibilas dengan air semula. Cuci sampai nampak coil dan kalau boleh penglihatan kita tembus menerusi setiap sirip coil. Jangan takut nak siram air sebab compressor ini memang dah direka untuk tahan hujan mahupun panas.

Dah siap semuanya boleh pasang semula air filter yang sudah kering tadi dengan cover sekali. Siap sempurna semua bahagian telah di pasang dengan yakin, cuba on dan rasa udara yang keluar aircond indoor unit ada perbezaan atau tidak dari sebelum diselenggara.

Kalau sama, perlu buat chemical servis iaitu masukkan gas. Tapi part ni perlukan peralatan dan kemahiran khas. Lebih baik anda panggil orang yang mahir untuk isi gas sahaja.

Senang kan tak perlu susah-susah nak panggil orang buat kerja ni. Sendiri servis lebih puas hati.

Rumah baru ni, Kebiasaanya pemaju dah siap pasangkan tinted cermin. Tapi, ada juga yang tidak. Seperti yang berlaku pada Muhamad Zahir.

2. Tint tools kit

3. Squeegee yang untuk tarik air
4. Pressure pump water spray
5. Air sabun *saya guna sabun cuci kereta

Banyak installation guide dalam YouTube versi bm dan english dan mudah difahami.
Side note* hati-hati dengan semasa handling tint film ni, kerap kena paper cut.

Sebelum

SelepasSebelum Selepas

Selamat mencuba/diy


Fakta Menarik Tentang Pintasan Saloma Ramai Yang Tak Tahu

Ramai yang tidak tahu akan fakta menarik tentang Pintasan Saloma ini. Bandaraya Kuala Lumpur hari ini mempunyai satu simbol ikonik yang menjadi tarikan baharu masyarakat setempat serta pelancong luar negara iaitu jambatan laluan pejalan kaki bertingkat yang dikenali dengan nama Pintasan Saloma. Jambatan tersebut menghubungkan Kampung Baru ke Jalan Saloma yang berdekatan dengan Menara Berkembar Petronas (KLCC). Berikut adalah fakta yang menarik mengenai mercu tanda baharu di ibu kota itu.

1. Pintasan Saloma merupakan projek Perbadanan Pembangunan Kampung Baru (PKB) yang dibina berhampiran Stesen LRT Kampung Baru merentasi Lebuhraya Bertingkat Ampang-Kuala Lumpur (AKLEH), menghubungkannya dengan Jalan Saloma yang terletak di sisi bangunan Menara Public Bank berhadapan Jalan Ampang, tidak jauh dari KLCC.

2. Jambatan laluan pejalan kaki ini telah dibuka kepada orang awam pada 5 Februari 2020 pada pukul 2.30 petang.

3. Pengguna dapat memendekkan masa perjalanan dari Kampung Baru ke KLCC atau sebaliknya dalam masa tujuh hingga 10 minit sahaja, berbanding lebih 30 minit jika melalui jalan raya yang sibuk sebelum ini.

4. Panjang keseluruhan laluan Pintasan Saloma ini ialah 370 meter termasuk 69 meter panjang laluan pejalan kaki berbumbung dan kelebaran 4 meter yang menelan kos sebanyak RM31 juta.

5. Reka bentuk yang unik diinspirasikan dari tradisi sirih junjung iaitu seni gubahan adat Melayu.

6. Ketinggian jejantas ini bersamaan dengan empat tingkat bangunan serta dilengkapi dengan sistem CCTV dan kawalan pengawal keselamatan.

7. Laluan pejalan kaki ini turut lengkap dihiasi sistem pencahayaan LED bertukar aneka warna pada setiap masa yang akan menonjolkan keunikan jambatan ini pada waktu malam.

8. Pengguna atau pelancong berpeluang mengambil gambar berlatarkan pemandangan KLCC di dua ruang khas bergambar yang disediakan.

9. Pintasan Saloma ini dapat menampung kira-kira 200 orang dalam satu masa dan waktu operasi jejantas mengikut waktu operasi tren LRT. Dijangka tidak dibuka 24 jam untuk mengurangkan masalah vandalisme.

10. Pihak PKB juga turut menyediakan laluan khas berbasikal untuk penunggang menolak basikal melintasi jejantas.

Jika kita lihat pada zaman dahulu terhadap citarasa pengguna lebih gemar menggunakan kemasan lantai rumah jenis jubin yang bersaiz kecil. Tetapi, berbeza dengan pada zaman sekarang yang dilihat kebanyakan orang masa kini lebih gemar untuk menggunakan jubin bersaiz besar sebagai kemasan lantai rumah.

Perubahan citarasa ini sememangnya dapat dilihat ekoran jubin yang bersaiz besar ini sering menjadi permintaan ramai masa kini.

Dalam pada itu, pengarah urusan jenama kumpulan Niro Ceramic, Encik Ian Kok turut mengakui perubahan terhadap citarasa pengguna ini sememangnya berlaku dalam pasaran jubin tempatan pada masa kini.

Maklumnya lagi, jubin yang bersaiz besar sentiasa menjadi pilihan dan permintaan ramai pada masa kini.

“Jika kita lihat pada masa kini, permintaan yang paling banyak adalah kepingan jubin yang bersaiz besar. Contoh, kepingan jubin kami yang saiz paling besar iaitu 5kaki x 10kaki sentiasa mendapat banyak permintaan dan menjadi pilihan ramai.

“Jadi, kita dapat lihat citarasa pengguna masa kini sudah mula berubah. Kalau kita lihat sekarang, saiz 2kaki x 4kaki sudah menjadi saiz biasa dan bukan lagi saiz yang besar lagi.

“Meski begitu, kategori jubin bersaiz yang lebih kecil ini tetap masih ada lagi permintaan daripada pengguna meski perubaahan citarasa orang ramai telah berubah.

Ingin tahu info dan maklumat lanjut mengenai jubin yang menjadi pilihan ramai masa kini, anda boleh saksikan pautan video penuh temu bual bersama Encik Ian Kok di bawah;

Baru-baru ini, ada seorang individu telah meluahkan rasa kesal dengan segelintir sikap penunggang motorsikal yang meletakkan kenderaan mereka di laluan khas pejalan kaki buta di sekitar ibu negara.

Pada masa sama, menerusi entri berkenaan individu terbabit turut memuat beberapa keping foto yang memaparkan beberapa buah motorsikal yang telah parking di atas laluan khas penjalan kaki buta.

Selain itu, individu berkenaan juga turut menasihati kepada orang ramai khususnya golongan kelas B40 untuk tidak sewenang-wenangnya meletakkan kenderaan motorsikal di tempat awam.

Ini kerana tindakan sedemikian akan memberikan kesulitan dan menyukarkan golongan pejalan kaki yang buta untuk berjalan di tempat awam khususnya.

Maka oleh itu, dia memohon agar semua pihak untuk mengamalkan sikap bertimbang rasa dan menghormati golongan Orang Kelainan Upaya (OKU).

The Makeover Guys ditubuhkan pada tahun 2015, The Makeover Guys (TMOG) ialah syarikat penyelesaian hartanah yang menawarkan perkhidmatan pengubahsuaian semula strategik kepada para individu, terutamanya pelabur hartanah yang mahu menyewakan unit-unit mereka kepada penyewa. Terkenal dengan pendekatan syarikat yang kreatif dan unik terhadap penghiasan semula hartanah, TMOG telah membantu lebih 4000 orang pemilik rumah sepanjang 6 tahun yang lalu untuk mengubah kediaman mereka menjadi unit yang dihias oleh pereka hiasan dalaman melalui pengubahsuaian pintar yang menggunakan formula yang mengimbangi nilai estetika dan ciri praktikal sebuah ruang dalaman. Pasukan TMOG beroperasi di empat buah badar utama di Malaysia iaitu Lembah Klang, Johor Bahru, Kuching dan Kota Kinabalu.

The Makeover Guys (TMOG), penyedia perkhidmatan hiasan rumah yang terkemuka di Malaysia telah melancarkan identiti visual baharu dalam usaha penjenamaan semula syarikat bagi menampilkan usaha TMOG dalam meningkatkan kualiti produk dan perkhidmatan. Inisiatif penjenamaan semula ini turut disertai dengan pelancaran “Seriously Cereal”, tema rekaan dalaman dalam tempoh yang terhad yang hanya ditawarkan kepada pelanggan sehingga 30 April 2022.

Perkhidmatan mesra bajet yang ditawarkan oleh syarikat sentiasa membantu para pelabur hartanah memperoleh kadar sewa dan hasil yang lebih tinggi untuk unit-unit mereka. Selain itu, TMOG menawarkan rekaan hiasan semula rumah “berkualiti Instagram” pada kadar yang mampu untuk pemilik kediaman yang tinggal di rumah mereka sendiri. TMOG juga terkenal dengan proses pengubahsuaian rumah tanpa masalah dalam masa 30 hari berbanding tempoh berbulan-bulan yang diambil oleh syarikat hiasan semula yang lain.

Pelaksanaan penjenamaan semula TMOG juga termasuk logo baharu yang menampilkan maskot yang lebih mesra dan menyeronokkan bertujuan menarik minat pemilik rumah muda. Warna kuning telah dipilih sebagai warna hero yang baharu untuk mewakili syarikat. Melalui maskot, warna dan identiti visual yang baharu, TMOG membawakan pendekatan jenama yang kreatif, memiliki reka bentuk, menyeronokkan dan menarik.

“Perkhidmatan dan produk kami sentiasa direka untuk mencerminkan The Makeover Guys sebagai sebuah syarikat hiasan semula kediaman yang mampu milik dan boleh dipercayai. Kami juga mengutamakan pengalaman tanpa masalah yang dipacu oleh teknologi menerusi platform reka bentuk pengalaman pelanggan (CX) kami. Selepas mendapat kepercayaan dalam industri dan jumlah pelanggan yang semakin meningkat, syarikat memerlukan imej baharu untuk mencerminkan keupayaan kami membuat inovasi dan menyesuaikan diri untuk berubah terutama sekali dalam tempoh selepas pandemik,” kata Gavin Liew, Rakan Pengurus dan Pengasas Bersama The Makeover Guys.

Pendekatan Organik ‘Seriously Cereal’

Sempena dengan inisiatif penjenamaan semula, TMOG memperkenalkan tema reka bentuk dalaman “Seriously Cereal” edisi terhad yang diilhamkan oleh elemen-elemen semula jadi dan organik dalam reka bentuk tema. Tema ini memberi penekanan terhadap warna-warna semula jadi dan mesra seiring dengan trend reka bentuk dalaman global masa kini.

Seriously Cereal menampilkan tona warna termasuk warna coklat seperti bijirin, warna beige seperti rumput pampas dan warna-warna semula jadi yang lain. Pada masa yang sama, TMOG turut menggabungkan perabot organik dengan bentuk yang unik sebagai penampilan menarik yang mewakili jenama TMOG.

Pemilik kediaman yang memilih tema rekaan dalaman Seriously Cereal akan menerima pengubahsuaian bagi dinding utama, perabot, hiasan rumah, lantai, katil dan peralatan tidur, langsir, kabinet dan bahagian dapur serta lampu dan kipas.

“Menerusi pemerhatian terhadap trend global, kami mendapati gaya hiasan kini lebih menjurus kepada pilihan warna yang lebih inklusif dan reka bentuk masa hadapan. Langkah seterusnya bagi The Makeover Guys adalah memberi tumpuan kepada mencipta tema baharu yang neutral jantina, berfokuskan kedamaian dan mesra alam. Pengguna kini semakin mendekati alam semula jadi dan perubahan gaya hidup ini akan membuatkan mereka memilih ruang kediaman tenang dan santai yang meraikan kehidupan yang lebih ringkas,” tambah Gavin lagi.

Seriously Cereal akan menjadi tema baharu yang menarik dalam pelbagai pilihan reka bentuk hiasan dalaman yang ditawarkan oleh TMOG untuk para pemilik kediaman hari ini. Antara pilihan tema reka bentuk lain yang ditawarkan termasuklah Odette, Symphony, Bold Latte, Muji, Executive, Urban Zen, Minimalist Grey dan Urban Chic.